Donald Trump Dokalhtu Mitch a mualpho Cikcek – Thechinlungnews\nDonald Trump Dokalhtu Mitch a mualpho Cikcek\nPosted By: hrangliankap December 17, 2020\nRepublican hruaitu,a nupi China nu a si ruangah Donald Trump Ertau tu Mitch a mualpho tak tak cang.\nSenate Majority Leader Mitch McConnell nih President-elect Joe Biden cu conglomh thangthatnak a pek caah,Trump loyalist pawl nih an isum kho ti lo i heh tiah an phomh len i, Republican in Politic na lamtluan cu a dongh cang an ti.\nCawn nihnih Ni zingah Mitch McConnell nih, Electoral pawl nih an duh mi cu an langhter cang. President Joe Biden le Vice President Kamala kan lawmhpi hna, tiin a chim, mah bantuk in dothlatnak tuah lio ah Senate Majority Leader nih bia a chim mi cu Republican pawl nih heh tiah an phomh cawlh\nDonald Trump nih twitter ah thil sining a vun chim cawlh i, a voihnihnak ah keimah bantuk in vote a hmu tam mi an um lo. ‘Mitch, na thei maw- 75,000,000 VOTES ka hmuh. Mah hi President a si lio mi/sitting president tuanbia/record a si.\nMah bantuk in heh tiah thil dik lo mi le hlennak a um lio ah, heh tiah kan doh lio ah a tu i, i ngol cu a tuan tuk deuh lo maw, Republican party nih zeitindah kan doh lai tiah thatein an tuaktan than ding a si. Mipi an thinhung tuk cang, tiah a tial, a chim.\nMitch Mc hi Republican lei nih an uar ngai mi a si, natein Donald Trump President a rak si hnuah China he Trade war an nei. China thil tuah ning cu heh tiah a doh. Mitch Mc nupi hi China nu a si. China ah company a ngei mi an si\nHi bantuk Trump nih China he pehtlaihnak tampi a dawnghter, phihkhar ruangah Mitch Mc zong nih a bussiness ah harnak tampi a tawng tuar ve. Amah hi a hlan zongah Trump a rak dokalh ngaitu mi a si. Report nih alanghter ning ah cun\nJoe Biden hi president si sehlaw, China he pehtlaihnak tha ngei than usih, ti hi a duh caah mah bantuk in Joe Biden congratution a tuahnak hi a si tiin an chim. Source-Theepochtimes\nSource ka lak mi, a hmaan lo mi a um ti nan theih ah cun zeitik caan poah ah ka theihter kho ulaw, cun keimah ca zong ah ralrinnak a ka petu a si hlei ah ka source kha thatein ka zoh nak ding a si lai caah le thawngpang a hmaan mi le dik mi lawng ka thlah peng khawhnak ding caah tiin zaangfah kan nawl hna.Nan dihlak cung ah lomhnak tampi ka nei.\nBe the first to comment on "Donald Trump Dokalhtu Mitch a mualpho Cikcek"


USDP LE NLD A TTANHMI PAWL CU NAN RAK CHANBAUNAK ALANG CANG HIH – The Chinlung Post\nMiphun party a um ko nain rampi huap in party sermi hna NLD or USDP ti bantuk hna sin ah vote a thlatu ding pawl cu citizen leadership a pemh kho rih lo mi le a thei kho rih lomi an si tiah, fiangte in ti khawh an si. Ram a ngei cangmi miphun pakhat nih mah ram cu ttha tein ser le mahte in i uk le i tawlrel a duh ko mi miphun nih cun pakhatnak citizen leadership timi pemh le hngalh fiangnak tampi ngei a herh ning kan vun langhter hmasa lai.\nVawleicung ram tthawngthawng hna nih siseh cun ram fate zong si ko hna seh, an ramchung uknak an i tuah cio mi a hrampi taktak cu Bible,chung an lak mi a si, tiah, chimh khawh a si. Bible chungin kan vun lak ta lai, Moses le Aaron hna hruainak tangah a ummi Israel mi vial te hna cu, Bawipa nih Moses sin ah a rak pek mi zulh phung le zulh ding le tuah ding phunglam vialte cu an chimh hna tik ah Israel mi nih kan miphun caah zeidah tuah ding a si timi an rak i theih cun an i fiangtuk tik ah ram hmanh a rak ngei lo mi an rak si nain Israel ram tiah nihin vawlei pi theih mi ram ah a cang.\nHihi citizen leadership pemh le i fiang cu a si, cun ramdang a ummi Israel mi hna a hlei in USA ah a ummi hna nih Israel miphun kan si caah tiah, fimnak he thiamnak le chova he an ram an dihpi tik ah a huatu ram innpa nih an tei khawh lo. Bible cathar ah Zisuh nih zultu minung12 aa thim hna i ttha te in rak cawnpiak hna tik ah Zisuh pennak chungah zeidah tuah ding a si timi fiang te in an rak pemh i cu chungah cun Peter timi nih citizen leadership a rak pemh bik tiah chim khawh a si.\nCucu zeidah a si kan ti ahcun Zisuh zultu ka si caah ka zulh mi pa hi ka runven a hau hrimhrim timi aa rak i theih tik ah Zisuh an rak tlaih lio ah pakhat pa cu a hnakho petlak rak in vainam in rak samh timi nih zeitluk in dah a tuah ding aa fiang i a pemh khawh timi a lang; zeiruang ah kan ti ahcun a zulhmi A Bawipa runven cu a tuah ding a rian hrimhrim khi a si caah a si.\nCun Zisuh Pennak caah zeidah tuah ding a si timi a tuah ding aa fiangtuk tik ah thih tiang in Zisuh nih a cawn piak mi lam cungah a nunnak tiang a rak pek tik ah citizen leadership timi rak thiamtuk tiah kan tinak cu a si.Vietnam ral 1955 – 1975, khi lio caan ah citizen leadership an rak pemh tuk i an rak i fiangtuk tik ah kan ram caah tiah nunak a rak i pemi “Viet Cong (VC) le People’s Army of Vietnam (PAVN) minung 44,400 nih an ram himnak caah an nunnak an rak i pek.\nCu long si lo, citizen leadership a rak pemhtuk i aa rak fiangtuk mi pawl nih ka ram le ka miphun caah tiah minung 62,700 bak nih nunnak a rak thaph ve, hi pawl nih nih an mah le an umnak cio in an rak doh ve hna ti a si, Lo a tuah mi nih lo an riahnak hmun le an tuhmui le an namtawn cu dawr a tuah mi pawl zong nih an ti le an rawl in maw pakhat khat in maw kan ram le kan vawlei ciacai ah cun maw kan duh bak lo tiah an si khawhnak lam cio in American ralkap pawl cu an rak doh ve hna tik ah American ralkap nih zeihmanh an rak rel hna lo nain an ralkap minung 28,200 bak an rak thah hna ti a si. Hihi citizen leadership a pemh i a fiang mi cu an si.\nChins miphun chungah citizen leadership timi kan miphun le kan ram caah kan tuah ding hrimhrim a si mi, kan rak i fiang lo tik ah CNF/A support ding zong theih hlah mah miphun party hi dirh pi ding le vote ding a si, ti mi zong theih hlah! Chin miphun cu kan zapi te in Chin Citizen, kan si dih, Kawl citizen kan rak si hrimhrim lo bantuk in zungzal in Myanmar Citizen kan si ding hrimhrim hi duh ding a si lo.\nHihi Chins mivialte nih kan theih dih ding le kan i fiang dihnak ding caah cun CNLD ah vote thlak dih ulaw, an mah CNLD longlong hi citizen leadership a auhpitu le mipi sin ah chimh phuannak tampi an tuah khawh lai. 2008, Constitution thlen hmasa lo ahcun tiah a ruah mi um pah a si caah, 2008, phunghram pi thlen hlan ah Chin Citizen Leadership, kan pemh hmasa le kan i fiang hmasa a ho caah, Chin Citizen, ka si a timi poahpoah nih cun CNLD ah na vote na rak pe ve ko.\n2020, thimnak ah aa cuh ding mi hna interviews an tuah mi tete hna, Salai Van Bawi Lian, Saya Run Kaw le CNLD caah rianttuan aa timh mi Salai Mang Hre Lian, hi hna an chim mi pawl khi ttha te in mipi sin ah kum 5 chung mipi sin ah an chim khawhnak lam cu 2020, ah MP, kan tlingter hna hrimhrim a hau. Citizen leadership timi cu anmah hna le an hawi le hna CNLD pawl nih an chim mi khi a si. 2008, Kawlram phunghrampi thlen khawhnak ding caah cun tlangcung mi kan mah le kan ram kan miphun chung cio ah lungrual hmasa kan hau hna.\nLeadership training a tuahtu nih a cawnpiak hna tik ah amah nih a cawnpiak mi hna pawl vialte cu an mah le an umnak an kalnak kip ah leadership training an rak kai mi kha mipi sin ah a pe tthan khotu sinak ah an dir ahcun cucu leadership training a rak kai mi cu a hlawhtling tinak a si. Credit:Amang Ling


UK Ah Covid 19 Runvennak Sii Avoi 1 nak Minung Sinah An Hneksak\nHomeNEWSUK Ah Covid 19 Runvennak Sii Avoi 1 nak Minung Sinah An Hneksak\nChin Network April 28, 2020\nCovid 19 runvennak caah tiin vawleicung thiamsang hna nih an si khawh chung in an kawl cio. Tuan deuh hrawng Remdesivir sii nih Covid 19 runven khawhnak sii a si lai tiah vawleicung minung nih kan i ruahchan nak in hlawhtlinnak a um lo. Sii nihi a chuahpi mi thatlonak zong tam ngai a um caah tuan tein mah sii hneksaknak kha an rak ngawl than .\nEurope ram chung UK ah a um mi Oxford Univesity ah Covid 19 runvennak sii minung sinah hneksaknak an tuah cang tiah theih a si. Cucu Europe ram chungah a hmasabik hneksaknak an tuah a si. Oxford University i thiamsang (Scientists) hna nih an serchuahmi Covid 19 runvennak sii cu minung sinah april 23 ah kha ahmasabik hneksaknak an rak tuah cu a si.\nMah sii hneksaknak mah lungtho tein aa telmi minung 2 an si ii April 23 ah khan Covid 19 runvennak sii cu an chuh hna. A hnu zongah hneksak a duhmi minung 800 an um rih. BBC Thawngzamhnak nih an langhter mi ah minung 800 chungah a cheu hi Covid 19 runvennak sii an chunh hna lai i a dang a cheu khat thluakphinnak lei runvennak sii an chunh hna lai tiah an langhter.\nHneksak a simi hna nih siibawi te nih zeibantuk sii dah an ka chunh timi an theih lai lo, siibawi le siibawi lawng nih theih dingmi a si lai tiah theih asi.\nMah hneksaknak ah an hruaitu professor Sarah Gilbert nih Covid 19 sii runvennak caah kan hneksakmi hi a tlamtling lai tiah ruahchannak ka ngei. Sii ii a riantuan khawhnak zong kan zohfel chuahmah lio a si i a rauhhlan ah hlawhtlinnak a um maw um lo timi kan theih ko lai tiah a chim.\nAvoi 1 nak bik hneksak mi chungah aa telmi minung 2 chungah pakhat 1 hi scientist (thiamsang) pakhat Elisa Granato a si. Amah nih a chim mi cu "kei zong thiamsang (Scientist) pakhat ka si, cu ruangah scientist lei fimnak he aa pehtlai mi a thancho khawhnak ding caah ka tuah khawh tawn in bawmhchanh duhnak ka ngei" tiah a chim.\nmah sii an hneksaktu Oxford University nih an chim ningah Covid 19 runvennak sii hi thla 3 thluk rau in ka serchuah i kan hneksak mi a si tiah an ti. hneksak a si mi Elisa nih tu Covid 19 runvennak sii nih virus hi a khamh khawh lai tiah a zumhnak zong a chim.\nMah sii hneksaknak ah hruaitu Professor Sarah Gilbert zong nih "tu kan hneksakmi covid 19 runvennak sii hi 80% cu hlawhtlinnak kan hmuh ko lai tiah a chim.


The Journal Rewired • November 23, 2015 • https://thejournalrewired.com/4758/foreign-language/kawlram-ah-uktu-a-thar-an-thim/\nKawlram ah uktu a thar an thim\nAung San Suu Kyi having speech in Parma, Italy. Photo from Wikimedia Commons/Public Domain\nSung Zathang, Reporter\nNov. 8, Kawlram ah thimnak a dih khawh in Aung San Suu Kyi, National League for Democracy (NLD) a hruaitu cu thimnak i a ummi hruaitu vialte hna lakah, mipi tam deuh nih an thim. Mah thimnak cu 2011 i an tuahnak in a voikhatnak Kawlram ah an tuah mi asi. Mah thimnak an tuah mi nih cun kum 50 chung ralkhap pawl nih an uknak hna kha a donghter, tiin BBC News ah an tial.\nSuu Kyi cu a tu hi kum 70 asi. 1989 in 2010 tiang thonginn chungah a caan a hmang mi asi. Thonginn chung i a tlaknak cu cozah a doh hna ruangah dantatnak an pek mi asi tiin BBC News ah an tial. 1991 ah, Nobel Peace Prize timi laksawng an pek i mah an peknak a ruang cu ralkhap nih an ukmi kawlram hi democracy hmuhnak ding caah thazaang a chuah caah asi.\nMah hremnak an in mi chungah cun, Suu kyi cu hmelchunhnak ah an hman. Kawlram i a ummi vialte cu cozah doh an tih caah, Suu Kyi nih mi vialte a dirkamh hna, Kawlram nih luatnak an hmuh nak ding ah.\n“Minung nih luat cu an duh ko le zeitluk sau in hremnak ing ding caah an lungtling hmanhsehlaw, ‘A zaa cang’ an ti ni cu a um te ko lai,” Tiin BBC News ah Suu Kyi nih a chim. “Ruah lo piin thil an tuah bal lomi tiang zong an tuah, a ruang cu minung i chuahkehpimi duhnak nih luatnak leiah khan a mer hna.”\nA tu cu NLD, Suu kyi he ruahnak pakhat aa hrawm mi nih 45 tthutnak chungin 43 tthutnak cu NLD nih an ngah, 100% thim khawh a ngah mi chungin 66% cu an hmuh.\nCun November 13 ah , NLD nih cozah a tlaitu inn le kawlram hotu thimnak ding ca i ngah a hau mi tthutnak cu pathum chungin pahnih an ngah.\nNLD nih a dang pawl an tei ko hna nain Suu Kyi cu kawlram hotu asi kho lo.\nA ruang cu Article 59F i pumrua umtuning ca i an tial mi chungah “an fa le ramdang ah ramchungmi sinak an ngah cang ahcun” hotu an si kho lo tiah an tial. Amah a fa le Kim Aris le Alexander Aris cu ramdang ah a chuak mi an si tiah BBC News ah aa tial.\nSuu Kyi hotu asi khawh lo ahcun, a ho nih dah amah caah a tuan piak kun lai?\nAmah caah a tuan tu ding cu mi tampi an um ko i, a thimtu nih Nov. 8 ah an chim duh mi poh cu an chim nain a thimtu tak ding cu a dang nih an thim te lai tiah BBC News ah an an tial.\nSuu Kyi cu hotu asi kho lo nain cozah cu amah nih a hruai ko hna lai le hotu cu lentecelhnak tunu men lawng zong an si tiah a ti.\n“Kan awng i NLD nih cozah an hruai ah cun keimah hi hoatu nakin a sang deuh hmun ah ka um lai. Mah cu a fawimi biacahnak bia asi ko.”\nSuu Kyi hruaimi party nih an tei timi thawng an thanh tikah SHS sianghngakchia a tam deuh nih cun an i lawm tuk. Tang hleikhat a kai liomi Elizabeth Sung nih, “ Suu Kyi nih a tei ti mi hi ka lungtling tuk,” tiin a chim. Zei bia hmanh in aa lawmh nak hi chim a thiam lo.\nSung caah Suu Khi cu le democracy caah “nubik” asi. Suu Kyi cu kawlram democracy hmuhnak ca i a hramthawk tu asi.\nMuihnak chung i a ummi ram cu ceunak leiah a thleng tu asi. Suu Kyi nih democracy ram fuh ding caah thil tampi a hlawt cang hna i a tu cu amah nih mah ram thar lei ah cun lut pi caan asi cang.\n“Kan ram i a ummi vialte hna nih hin an nunnak ah an mah le duh ning in i lawm hna seh ti mi le luatnak timi hi zei asi ti mi hi thei hna seh ti ka duh,” tiin Sung nih a chim. ” Ram thar ah khin tuan ah nuam tein nung hna seh, mah caah cun democracy hi kawlram ah hin tuah zawk hna seh ti ka duh. A ruang cu kan ram mi nih harnak an ing mi a sau tuk cang.”\nA dang sianghngakchia, tang hleihnih a kai lio mi Daniel Ling nih cun Suu Kyi hi kawlram caah hruaitu siseh ti a duh. A ruang cu kawlram hi ralkap bu nih an ukmi asi i thil tuah piak an duh paoh ah khua mi vialte kha tuah awkah hram hram in an hnek hna. Suu Kyi hi hoatu asi ah cun kawlram chungah thil tampi aa thleng lai. Ralkap bu nih an uk lio i thil an tuah khawh lo mi pawl hna kha an duh paoh in an tuah khawh lai. Mah cu kawlram mi nih an duh bikmi cu asi.


Act 18:10- “Hi khua chung i a ummi hna lakah mi tampi ka minung an si caah ahohmanh nih harnak an in pe kho lai lo” | Radio Veritas Asia\nAct 18:10- “Hi khua chung i a ummi hna lakah mi tampi ka minung an si caah ahohmanh nih harnak an in pe kho lai lo”\n“Hi khua chung i a ummi hna lakah mi tampi ka minung an si caah ahohmanh nih harnak an in pe kho lai lo” (Act 18:10)\nNihin ni ah ruah ti tthan ka duh mi cu Catholic Khrihfa kan si mi hi i zah pi hrimhrim hna hlah u sih. Micheu khat cu bu dang, zumh kal ning aa lo lo mi hna hmai ah vailamtah hmelchunnak hmah a tuah ngam lo mi tampi kan um. Upat kan pek mi Bawinu Mary kong a chim ngam lomi zong tampi kan um. Pumh caan zongah necktie le coat angki leng ttha hruk loin mi hmai ah a dir ngam lo mi zong tampi kan um. Mah zong hi a herh ngai mi zong a lo kho men lai. “Bawipa nih cun lungthin kha a zoh”(1Sam 16:7)\nRuah tti tthan ta ka duh rih. Catholic bupi cawnpiak ning cang theih ttung loin, thawngttha chim a thiam, a lar ngai mi hna he i ton tik paoh ah mihmai chuah riangmang in tehte a khang mi hna kha zoh rih hna u sih. Catholic bupi cawnpiak mi zumh ding hna hi tah ttha tein an thei taktak maw? Biakinn pumh lio caan hna ah hin tah a phung men in maw kal a si; siloah, Bawipa thawngtha bia theih duh tak le Bawipa thisa cohlaan duh tak ah dah kan kal?\nMah lungtho tein biakinn ah va kal in ttha tein thla a cam mi pa zeizat dah kan um? Harnak kan ton lio lawng ah maw Bawipa sinah thla kan cam? Bawipa pek mi vel-thluachuah hna caah tah Bawipa Pathian sinah lawmhnak voi zeizat dah kan chim bal?\nCatholic bupi cawnpiak mi sacrament kong hna hi tah ngakchiat lio, Sunday school kai lio lawng cawn ding ah maw kan ruah? Pathian nawlbia pahra hna hi tah ttha tein kan zul maw? Bupi cawnpiak nak nawlbia hna hi tah ttha tein kan zul hna maw?\nA cunglei ruah ding tete hi ttha tein ruat hna u sih law Catholic Khrihfa nunzia thei tthan hna u sih.\nBupi chung um Pathian rian thiang a ttuan mi siangbawi hna khi zoh ta hna u sih. An i hruk aih mi thilpuan hi leng lei dawhnak caah a si lo. Vawlei rumnak kal tak in midang hmai ah ruam kainak ngeih lo dingin, “vawlei nuamnak ka kal tak cang” ti langhter nak ding caah hruk-aih mi a si. Style thoh a si lo.\nBupi chung mithiang tampi hna zong zoh tthan hna u sih. An caah a herhtak mi thilri tlawmpal lawngin a nung i Pathian rianthiang tuan khawh nak hnga caah an nunnak aa pe mi an si. An i pekchanhnak kha an nunnak in an langhter i an thlacam nak kha an nunnak ah a langhter mi an si.\n“Cucaah cun nang cu lungtum, Peter, na si, kan ti. Cun hi lungpi cungah hin ka Khrihfabu hram ka bunh lai i cucu thihnak hmanh nih a tei kho lai lo” (Matt 16:18) tiah Bawipa nih a timi lungpi cung dirhmi Catholic bupi chung um hi i zah pi ding hrim a si lo.\nNihin kan rel mi (Act 18: 9-18) chungah mithiang Paul zong nih soiselnak tampi a in kan hmuh. Judah upa hna zong nih thil ning cang loin biafoihnakle sual puhnak zong tampi an tuah. Sihmahsehlaw, Bawipa nih “Hi khua chung i a ummi hna lakah ah mi tampi ka minung an si caah ahohmanh nih harnak an in pe kho lai lo” tiah a ti bangin Catholic Khrihfa hna zong nih kan zumhnak hna hi theih i zuam hna u sih. Tukforhnak le soiselnak hna cu “thihnak hmanh nih a tei kho lai lo” tiah Bawipa nih a ti bangin chunglei ral siseh, leng lei ral hna siseh a kan tei hrimhrim lai lo. “Bawipa cu ka himnak le ka ralhruang a si, amah cu a ka tlanhtu a si” (Pslm 118:14).


Malaysia: Thaizing thokin state dang kal a ngah cang | The Chin Express\nMalaysia: Thaizing thokin state dang kal a ngah cang\nTuni ah Malaysia ram hruaitu PM Ismail Sabri Yaakob nih,” Thaizing October 11 thokin state dang kal kan on cang, nain raikhamsi voi 2 aa chun cangmi ca lawngah asi,” tiah TV in thawngthanh.\nMalaysia cu kumtling 90% leng raikhamsi tling tein an chunh cang hna caah atu bantukin state dang kal an on hi si.\n“Raikhamsi voi 2 aa chun cangmi Malaysia rammi cu ramdang khualtlawn zong a ngah cang,” ati.\n‘Voi 2 aa chun cangmi’ ti tikah voi 2nak nai chunh ni 14 a tlin hnu lawngah ‘voi 2 tling tein aa chun cang’ tiin cohlan asi. Voi 2nak nai chunh ni 14 tlin lo ahcun ngah rih lo.\nPM nih, “Ni fatin COVID-19 zawtnak ngei hmuhmi zei tluk an karh zongah, state dang kal kan phit ti lai lo. Zawtnak a umnak hmun te lawng chawhvah kan khap (EMCO tuah) lai,” ati.\n“Dawr le rian vialte ṭuan khawh dih asi peng cang lai. Kan mipi dihlak ngawt raikhamsi kan chunh cang ko hna caah zawtnak lakah kan tlongleng chih cang lai. Zawtnak karh aikun, a karhnak sang te lawng kan phih lai. Peng ningpi le state ningpi in phih a um ti lai lo.\n“A taktak ti ahcun, zulhphung kan tuahmi hi felfai tein nan zulh cio ahcun sang khat hmanh phih a hau ti lai lo.\n“State dang kalnak lam cheukhat ahcun palik nih lam an kham lai i raikhamsi voi 2 ning tein aa chun cangmi nan si/lo an check pah lengmang lai. Nain atu lio bantukin hmun kenkip ah lam kham le mi check cu a um ti lai lo. An zuam si cun an duh caan paoh ah an check ko lai, nain cozah nih hmun kenkip ah mi check ter kha a um ti lai lo.\nRamri balte kan phih rih\n“Tuni tiang ahcun ramdang luhchuahnak ramri kutka le airport cu kan phih rih ko hna. Ngandamnak Vuanci Zung nih thil sining hoih in bia a chah te lai. Pathian/Allah nih a rem ati ahcun, a rauh hlan ah on/lo thawng kan thanh colh ve lai.\n“Ramdang zong nih an rammi tam deuh cu raikhamsi tling tein an chunh ve cang ko hna caah, tuan ah on khawh asi te ko men lai.\n“Nain, Hluttaw Niam meṭing ah ka rak chim cang bang khan, ramdangmi khualtlawng pawl kan ram luhter hna nak ding ahcun thil 6 zoh chih an hau,” ati.\nPM nih October 7 ah, “Ramdang khualtlawng pawl kan ram luhnak nawl kan pek hna hlan ah thil 6 zoh/ruah a hau,” tiah Hluttaw Niam meṭing ah a rak chim. Mah 6 cu;\nLiamcia ni 14 chung an ram COVID-19 zawtnak ngei milu\nAn ram milu nuai 1 chungah zeizat dah zawtnak an ngei timi nuaituak/zatuak\nAn milu nuai 1 chungah zeizat dah an thi\nA dammi milu le\nZawtnak ngeimi dihlak cazin, an si.\nHmasa thawngpangUS Mirang chungkhar nih Chin ram dothlennak caah $5,000 an hlut\nHnu thawngpangCNF sakhan lak dingin Kawl Ralkap motor 55 khat in Lumbang khua an phan


Thawngṭha: US nih Min Aung Hlaing fale 2 dan a tat hna - THE CHIN EXPRESS\nThawngṭha: US nih Min Aung Hlaing fale 2 dan a tat hna\nUS cozah nih uknak firtu Min Aung Hlaing fale 2 le an tlaihmi company 6 a phihkham (dantat) hna.\nUS Tangka Vuanci Zung (Treasury Department) nih, “Khin Thiri Thet Mon le Aung Pyae Sone (hmanthlak) dan kan tat hna,” tiah thawng a thanh.\nAnmah 2 hi, Myanmar mipi uknak a kan chut i ram hruaitu rian aa lakmi Min Aung Hlaing fale an si.\nUS cozah nih dan a tat (phihkham) hna caah, Min Aung Hlaing fale 2 le anmah tlaihmi company 6 nih US ram ah an ngeihmi chawva vialte hman khawh lo dingin kharpiak dih an si cang. US rammi hohmanh nih pehtlaih le sipuaisi tuahpi zong a ngah lo. – US rammi Dr. Ngun Cung Lian nih ‘ralkap a bawmh hna’ caah US upadi a buar.\nUS Ramdang Vuanci Pu Antony Blinken nih, “Myanmar ralkap cozah nih hriamnam ngei lo sandahpiahtu pawl a tukvelh hna i minung 1,800 a tlaihmi hna le minung 64 leng a thahmi hi kan cohlang kho lo. Tu hnu zongah dantatnak a ra rih lai,” tiah a chim.\n“Mipi duhnak hrawh dingin buainak a chuahtertu pawl cu tu hnu zongah dan kan tat rih hna lai,” ati.\nMin Aung Hlaing cu kum 2011 thokin Myanmar ralkap bawizik a ṭuanmi si. Myanmar ram ahcun ralkap cu mipi nih tazacuai le thongthlak khawh an si lo caah Min Aung Hlaing le a chungkhar nih an duhmi paoh an tuah khawh. Ram thilri le nawlngeihnak zong anmah miaknak caah duhpaoh in an hman, tiah Justice for Myanmar nih a chim.\nUS cozah nih dan a tatmi Min Aung Hlaing fale company 6 lakah A&M Mahar zong aa tel. Min Aung Hlaing fapa Aung Paye Sone tlaihmi company asi.\nApa nawlngeihnak ningcang loin (amah miaknak caah) a hman i ramdang sii company pawl kha Myanmar FDA zungah fawi ta hlak in license a lakpiak peng hna tu company asi. Ramdang sii company nih tangka ceilak an pek peng.\nUS dantatnak hi a neem tuk\n“US Tangka Vuanci Zung nih dengteo bakin Min Aung Hlaing chawva a den cu thangṭhat awktlak asi ko nain, mah nak fak deuh in dantat rih an hau,” tiah Nuhrin Covo Zohtu (Human Rights Watch) ah Asia director a simi John Sifton nih a chim.\n“Mah dantatnak ruangah Min Aung Hlaing nih a lungṭhul lai lo.\n“Ralkap tangka luhnak vialte hi phit viar hna sehlaw ralkap caah a fak taktak lai. Mah hi phihpiak (dantat) hna seh ti kan duh,” ati. Ramdang company pawl he i bawm in Myanmar ralkap company nih zinaan, gas, tbk. an chuah/zuarmi phihpiak khi a chim duhmi si.\nMyanmar ralkap company tumtlang taktak a simi 2; Myanmar Economic Corporation (MEC) le Myanmar Economic Holdings Limited (MEHL) balte cu US cozah nih fak piin a phihkham (dantat) rih hna lo.


Salai Bawi Lian Mang: BIA KAAKHAT – Zion Tlang Media\nSeptember 18, 2020 admin Chin\nNote: Mah ca hi 2005 May thla ah Lai Forum ah ka rak ttial cang mi asi. Cu lio ah cun Chin miphun chung i a biapi bik mi phuhnih karlak ah bia vaivuan a rak len tuk caah miphun ah pakhat kan si ko timi langhternak ah rak ttial mi ca asi. Nai hrawng Laiforum bia kan I ruahnak ah thil pahnih ai su mi alo. Pastor te soisel nak sawhsawh alo na in a hram taktak hi pastor te le “activist” dohthlennak lei a tanh mihna (Dohthlennak lei hruaitu hna silo in a ttanhtu hna) karlak ah bia tete um pah dawh asi. Cuti I thil a kal taktak sual asi ah cun thil dawhcah lo ngai asi hnga, I kawm kawmkhat ah a tlongti ding le taphu pakhat ai khinh ti I lei a thuangti dingmi natum pahnih I suk bantuk alo hnga.\nZeiruang ah dah hi thil hi a chuah hnga. Ruah deuh cu a hau rua lai. Zeica tiah holhnak hmanh ah “tho nih hma lo a tlan lo, minih bialo an chimlo” timi a um tik ah chim hrat ah cun ruah a hau. Pastor te kong hi langhngan in zapi nih rak ceih ngam asi ballo. Langhngan deuh in vun chimrel le vun I sukkhak nak tete a hung um pah lengmang nak hi a sau rihlo. Hiti I pastor kong a ceih mi le a chimrelmi hi ramchung ah silo in ram leng deuh I a ummi “secular western liberal ideology” a lut deuhmi pawl hmurka in chuak selaw a dawh. A cheu cu ruat setmat te in a chimrel mi an um ve bantuk in a cheu cu khualu khuataw tuaktan lemlo in “chorus” (hla nolhnak) zawn a phak poh ah a rak au ve sawhsawh mi zong an um kho ve men ko.\nMinung I khah dih phung asilo caah sining ai dang lengluang, hmuh ning le ruah ning ai dang lengluang. Pastor pakhat-hnih an santlaih deuhlo ruang ah pastor dihlak soi awk an silo bantuk in dohthlennak puan I aih riangmang in thenhmalnak le buainak a chuahpi tu pahnih-khat ruangah dohthlennak hi a chia, a palh ti khawh asi ve thiamthiam hngalo. Salai Za Uk Ling nih “THE ROLE OF CHRISTIANITY IN CHIN SOCIETY” timi chung I a tialmi ah cun (Mirang ca in a tialmi asi I a tawinak le ka ti khawh tawk in ka charmi asi) “Chin miphun hna hi Chrihfa kan si ruang ah hin zisuh cu Pathian asi ti kha kan cohlan lawng silo in kan sinak ah vawleicung miphun dang hna he ai rual in kan I hmu, cu pin ah Chin miphun chung ah I rualremnak le a bu in rian vun tuanti nak a chuahpi.\nCu nih avun chuahpi chapmi cu ram le miphun dawtnak, tanhnak “nationalism” hna hi an si. Pastor te cu upat le tizah an si. Pathian le minung karlak ah lamkaltu ah ruah an silawng silo in zatlang nun hrimhrim ah chiatni thatni ah upat tihzah an si. Khua le tlang kong ah lai a rel tu le tlang a tla tu an si. Hi ti I upat le tihzah an I hlawhnak hi Chinmi chung in vawlei lei uknak lei ah nawlnei le uktu dirhmun ah athu khomi an umlo ca zong ah a si khomen. Cuti I riantha an tuanmi le mipi nih tihzah le upat mi an si caah Kawl ralkap cozah nih hin an ral khun ve hna” tiah a ti. Hihi nih hin kan miphun, kan nunphung, kan Kharihfa sinak le kan pastor te dirhmun hi a fainter ngai tiah ka ruah. Asinain thil hmuh ning le ruah ning ai khah dihlo caah phundang deuh in thil a ruat mi le a kherhlai mi an rak um ve lengmang thiamthiam.\nCuve bantuk thiamthiam in kamkhat lei ah thil a rak um ve hoi micu; Aluanciami kum li-nga lio thiamthiam ah Laimi lakah upat ngaingai mi le tihzah ngaingai mi pastor pakhat US a rak tlawng I cu nih cun Chinmi phun hna dohthlennak a tuahmi hna cu lak awktlak lo in pulpit cung in le mibu tonnak le can neihnak poh ah vun soisel le vun chimrel a si. Cucu Lairam pastor a sawm in kan I tong I kan ruahmi asi tiah a rak ti. Cutik ah Chinmi phun Kawl nih an kan tuahto ning a lung a faak vemi, dohthlennak a tanh ve mi, a nunnak le a sinak dihlak tiang aipe vemi hna thinlung ah hma fakngai in a rak hmuah.\nCu lawng silo in naite tiangah biaknak lei ah kan upat kan tihzah ngai mihna, ram le miphun a daw, a tanh taktak tiah ruah mihna nih dohthlennak a tuahmi pawl cu lak awktlak lo in chim le soisel an si lengmang tik ah a lung a faak mi an rak um ve lengmang. Cuti alung afakmi hna pawl thin lung ah nan nih teh zei dah nan si hlei? Ram le miphun ca riantuan nak ah siseh, zia le za in siseh, minung sining hrimhrim in siseh (pastor cheukhat pawl an inlo le an neihchiah hmanh khi khoi ka in dah a luh hnga ti tehna tiang) vun I kherhlai ngam nak te hna tiang in a rak chuak. Pastor cheukhat nih mah hiti hin an tiko na in Pastor dihlak ruahning le hmuh ning cu a si hraw lailo tiah ka ruah. Zeica tiah kan biaknak, kan nunphung, le kan miphun sining cu a tu ah cun then awk a that lo bantuk in kan pastor te hi Chin miphun chung ah hmunhma biapi le rian biapi a tuanmi an si timi cu elawk a tha hrimhrim lomi asi.\nKan biakin le kan pastor te hi cawisan zia le humhim zia kan thiam hna a biapit rup in kan dohthlennak zonghi kan kilhkamh thiam a bia pi ngaingai. Dohthlennak a tanh mi le pastor a tanhmi ti phun hna in I elhniar nak a chuah suallo ding a biapi ngaingai. A ngaite kan ti asi ah cun kan chimcang bang kawm kawmkhat ah a tlongti ding le taphu pakhat ai khinh ti I lei a thuang ti ding an si ko. Kan hnu naite I Pope John Paul (II) a thih tikah a kong tampi an chimmi lak ah a mak ngaimi pakhat cu; Eastern Europe Communist ram vialte cu Pope John Paul (II) bia kakhat nih a cul dih hirhiar I cunih cun “communist thir vampang” cu a chimh dih cikcek I democracy ah ai thlennak asi tiah an timi a um. Cu a bia kakhat cu “TIH HLAH U” timi (Bible ca chung ta asi rua) bia te kha asi e an ti. Cuvebantuk cun kan biaknak le kan dohthlennak natum pahnih nih hin awkhat te chuah in “TIH HLAH U” timi bia kakhat te hi I hrawm kho hna sehlaw, cu bia kakhat tecu kan mipi hi rak kan chim in, cawl ti kho hna sehlaw atu kan ram le kan miphun, kan biaknak le kan nunphung dihlak a kan hrengtu le a kan temtawntu, thirhri le cincik khi an chah put ve ko hnga.\nBy: Salai Bawi Lian Mang\nPrevious Post:Nan innlo JCB in nawrpiak nan duh rih ahcun\nNext Post:Salai Bawi Lian Mang: UNIFORM HRING le CAUK HRING


BY Aung Myint Thang: HRIHFA SI RUANGAH SUALNAK A KARH NAK LAIRAM — Salai Ephraim Thawngpang\nBY Aung Myint Thang: HRIHFA SI RUANGAH SUALNAK A KARH NAK LAIRAM\nKhrihfa kan rak si hlan ahcun sualnak hi lehrulh a rak si. Ngaihthiam a si hmanhah sathi lawnh in ngaihthiam a rak si. Cucaah sualnak tuah hi an rak ttih. Bia ttha lo chim hi an rak i sum. Lainawm hi an rak hrial. Kan cawi cawk lai lo ti an rak hngalh. Asinain Khrihfa phung kan Laitlang i a luh hnu cun:\n1. ZURI AN LOR NING A ZUAL\nVawlei cung zuri vialte ka theih mi hna lakah Laimi zuri hi an sual bik, hna an hnok bik, huat an tlai bik, fih an nung bik, mi velh (vuak) an hmang bik, zoh an chia bik, thil sual an tuah bik, an ninghngal bik, an i uah bik, luak an chuak bik, ttih an nung bik. Kawl le miphun dang cu lam i zuri buai mi kan hmu bal hna lo. Zuri ai vel mi zong kan hmu kho hna lo. Zu an rit le rit lo an zia ai khat bak. Zeicadah Laimi hi zu an rit ah an sual khun hnga? Thil ttha lo an tuah khun hnga? Zuri nih Khrihfa kan si i an kan theihthiam ko lai. An kan ngaihthiam ko lai. Zeitin an kan ti taktak lem lai lo timi khi an i bochan caah a si. Zuri sual pawl khi bo lengmang in rak phomh hna u law kan ram zuri hi an lung a fim deuh ngai hnga.\n2. NUPI MAAK KAN RAL A TTHA\nKan ram i Khrihfa phung a rak luh hlan ahcun nupi maa mi hi an rak um ve ko nain, Laiphung in i rem a si caah cawiliam a rak tam deuh. Hmaitlam a hau, phunthawh a hau, chawkhirh a hau. Atu kan chan ahcun nupi ma mi zongnih Khrihfabu tampi ah Pathian rian ttuan khawh tthiamtthiam a si ko tikah nupi tthit zong kan i fawih i nupi maak zonghi kan i fawh chinchin mi a lo. Nu tlaihhrem a hmang mi hna zong kha Jesuh min in fawitein ngaihthiam an si lengmang caah nu tlaihhrem zonghi a karh ngaingai. Lainu tampi nihhin kan min pei a chia ve lai cu an ti caah a chim ngam lomi tampi an um. Thlanglei kan Laimi hna nunphung ahcun nu tlaihhrem, nupi maak le minu sualpi cu thah bak a rak si. Cucaah an rak sual hngam lo.\n3. ITHAHNAK A KARH\nHriamnaam i i thah le motor cycle in mi va thah zonghi Khrihfa kan si ruangah a karh ngaingai. Motor cycle i mi kan va thah hna zongah Jesuh min in i ngaihthiam hi a tam tuk caah motor cycle cit hi kan i ralring lo chin lengmang. Motor cycle in mi a that mi khi an lu kiak in cawi ter hna selaw, asiloah thong zong thla bak hna selaw, midang zongnih motor cycle cit hna hi a let in kan i ralring deuh hna hnga i ithah le i nawn zonghi a tlawm deuh hrimhrim hnga.\n4. KAN ZUMHNAK AI RAWK\nKhrihfa a si mi pohpoh cu an thih tikah vancung a Pa sinah ai din cang ti lawngte in ruak i vui a si tikah vancung kai dih ding cun i ruah dih a si. Cucaah Khrihfa kan si ahcun vancung ah kan kai ko lai caah sualnak tuah hi a poi nak a um lo. Pathian nih a ka ngaihthiam ko lai timi zumh sualnak hi Laimi lakah a tthang ve. Jesuh hnu zulh duh ttung lo i van kai lawng ai timmi kan karh.\n5. PASTOR NIH AN RIAN LO AN TTUAN CANG\nVawlei cung pumpi ah lainawn, fir le mi dang cung i thil sual va tuah pohpoh cu court (biaceihnak zung) ah biaceihtu nih akong ceih a si. Pastor nih an rian cu a turun kha Thlarau tirawl peek kha a si. Asinain Laitlang ahcun pastor nih an rian lawng an ttuan kho ti lo. Nupi hal ah pastor, lainawngmi rem ah pastor, mifir kong ah pastor, nu tlaihhrem kong ah pastor lawngte nih chimrel piak dingmi ah ai cang. Cozah chiahmi biaceih bawi nih rian an ngei ti lo. Hi hrimhrim nihhin kan laimi hna cu sualnak tuah kha an ral a tthat ter hna. Biaceihnak zung hna van pha hna selaw, an tha a thir hnga i sualnak tuah ai chir ding mi vialte kha pastor te nih an chimrel piak dih hna caah sualnak tuah hi a karh chin lengmang.\n6. A SUAL TAKTAK TTUNG I PATHIAN LEI I AI PEE TAKTAKMI MINUNG AN KARH\nKawlrawn Mizo Khrihfabu lak ahcun phungning loin ai tthi ummi, nu le pa nih theihpi lomi, Khrihfabu i lehthah lomi vialte cu Khrihfabu chungin chuah a si. Khrihfabu i an i pumh ve ko zongah caan an thiah duh ti hna lo. Bu dang zongah va lut hna hmanh selaw bu dang nih an rak cohlang hna lo. Kan nih Laimi cu athiang tthitumhnak le athiang lo tthitumhnak hi ai khat dih. Athiang tthitumhnak cu phaisa a dih khun i a sungh hmanh a sung deuhmi a lo. Mizo bantukin phungning lo i a tthium mi pawl hi Khrihfabu chungin chuah si selaw, bu dang ah an i tthial hnga i bu dang nih lawm taktak in nan rak cohlan hna hnga. Member tam nan duh ruangah kan Khrihfa phung zong ai rawk dih cang.\n7. BAIBAl HE KAN I RALCHAN\nBaibal nihcun Nawlbia umnak ahcun sualnak a karh a ti. Laimi context ahcun zaangfahnak a umnak hmun ah sualnak a karh. Dawtnak a umnak hmun ah sualnak tuah kan ral a ttha. Velngeihnak hi a si lo ning in kan hman. Velngeihnak kha i bochan in kan duhmi sualnak poh kan tuah ngam.\nTagged BY Aung Myint Thang: HRIHFA SI RUANGAH SUALNAK A KARH NAK LAIRAM\nAmerican President Trump Nih Middle East Ram Chung Cu Ka Cozah Ralkap Khahter Dih A Timh →\n← French Publication ‘L’Equipe Nih Kum 2019 Foothballer A Tarlanghter Ning Rak Zoh


Za Lian Ceu (Korea um) Facebook Account Salai C Alexander nih VP Henry Van Ṭhio kong dikloin a ṭial mi fianternak – Chin World News Evening\nSeptember 15, 2020 September 15, 2020 Salai Van Chin News\nA tanglei ah hmanthlak zoh ah Vanzang Tlang an kal umnak fiang tein hmuh khawh a si. Za Lian Ceu (Korea um) Facebook Account Salai C Alexander tiah ai tuahmi nih VP Henry Van Thio Vanzang Tlang a tlawnnak kong dik loin a ṭial mi fianternak.\nVP Henry Van Thio Thlanglei Laitlang a tlawnpah in Thantlang Peng Vanzang tlang a tlawnnak ah Za Lian Ceu (Korea um) Facebook Account Salai C Alexander tiah ai tuah mi nih a dik lo ningin ca a tialmi kong he pehtlai in keimah a zultu, Biak Nun Mawi nih a tawinak in fianternak ka rak tuah lai.\nAtulio Covid-19 ruangah mibu 50 cung he biaruahnak a ngah lo caah duhning tlukin khuami hna he ton biaruahnak kan ngei kho lo. Cheukhat a hngal thiam lo mi nih cun phundang in an ruah piak khawh men. Vanzang tlang kan tlawn ning cu a tawinak in ka rak langhter lai.\nThantlang in Sopum kan kal, Sopum khuami he ton biaruahnak kan ngei dih hnu ah Vanzang kan lan. Vanzang khuami he ton biaruahnak kan ngeih dih hnu ah Farrawn kan lan. Farrawn khuami nih sunglawi ngai in an don nain nawlbuar a duh lo caah minung an tthekter viar hna.\nZa Ceu Lian bia : Amah dongtu ah minung pathum-li te khi, hmaikhah lo ah, NLD angki cu an hrukter hna timi kong ah Tlangpi khuami nih Lam kamkhat in an rak don i, thlacamnak zong an ngeihpiak ta i, taang loin Tlanglo khua lei ah kan lan.\nTlanglo khuami he ton biaruahnak kan ngeih dih hnu ah Tlangpi lei kan rak kir tthan i Tlangpi khua ah kan riak. Rawl petu zong an um lo timi kong ah Tlangpi khuami nih an zohkhenh ning a tthatuk hringhran. Rawl an ei an zohkhenh ning a tthatuk. Mifim khua ciammam ka ti len. Zan ah meeting kan tuah i, minung 50 cung cu innchung ah um a ngah lo caah zei mawzah cu an chuahter hna i, inntual khat in aa bia an ngai.\nA bia ngaih a duh ko nain a ngai manh lo mi caah a thaizing zingka ah ton biaruahnak kan serpiak than hna. Tlangpi khua ah voihnih tiang ton biaruahnak an ngei. A tulio Covid -19 ruangah mibu tamtuk ton a ngah lo caah duhdim in ton biaruahnak an ngei kho hna lo. Apoi tuk kan ti. Za Ceu Lian ttial mi ning le keimah pumpak in kan hmuh ning tu cu a dang rumro ko.\nSopum in, Vanzang, Farrawn, Lungding, Tlangpi le Tlanglo khuami hna an biachim hoiher in, velhle le titer thiam muikeng pakhat zong kahmu hna lo. Za Ceu Lian nih a chim mi bantuk hna lungput a ngei ding cun aruah ruahawk an um lo. Cu bantuk lungthin a ngei ding zong azumh in ka zum hna lo.\nAlangpar in, a mah nih a purhdah sawhsawh mi le thangchiat duh bia ah ka ruah. Cun, Henry Van Thio cu, Siangpahrang bantuk in a kal ti hoi hna hii, mining hngal pakhat asi caah achim ngam tiah ka ruah. A taktak ah, Myanmar Ram pumpi, Vice President khi va kal taktak tuah sehlaw, zeikhidah an lawh hnga!\nCu bantuk nemmam cu, Laimi te asi caah neih niam tein, Kawlram uktu dirhmun zong lo hlah , neihniam tein mipi he bia aa ruah mi asi. Tutan Vanzang Tlang kan tlawnnak ah, Za Ceu Lian nih a chim ning he cun, aa ral kah tatak mi asi. Vanzang Tlang belnaang a neh bantuk ah ka ruah.\nKawlram uknak zong tlawmte cu a hun i ong ngai tikah, Laimi nih biachim ttha lo le biadawh lo zalong tukin kan chim mi belhi, Kanpa Van Thio zong a ngeih kan chiatter tawn. Laimi Pathian a zummi Khrihfa mi kan sinak, Pathian hi ttih hna usih. biadawh lo le micungah fahnak chim hi i ralring usih tiah ralrin a kan pe peng tu asi. Thluachuah kan hmu lai lo tiah, Lai mi huap hin saduh a that i, achim tawn mi asi. Credit:By Ronal Pamawi Van Khawng\nPeter Ngun Za Cung: Min Maw Na Dirpi Lai? Thilttha A Tuahtu Dah Na Dirpi Lai?


Innpa Tha Lo Taktak I Ngeih Hi Cu Khuaci Mui Kan Si Ko, Hehtiah U.S Nih An Kan Zuam Piak Cuahmah Ko Nain>>>>>>>>>>>>> – Onlinenungak\nInnpa Tha Lo Taktak I Ngeih Hi Cu Khuaci Mui Kan Si Ko, Hehtiah U.S Nih An Kan Zuam Piak Cuahmah Ko Nain>>>>>>>>>>>>>\nBy chin tawi on August 3, 2021\nRalhrangbu Nih Tuah Mi Thimnak Hlaw In Kawlram Pressure Pek Dingin US Nih ASEAN A Nawl\nRalhrangbu Nih Tuah Mi Thimnak Hlaw In Kawlram Pressure Pek Dingin US Nih ASEAN A Nawl Nizaan August 2 ah ASEAN nih Kawlram palai thlah ding kong ceihnak ah uknak latu ralhrangbu nih kum 2 chungah thimnak ka tuah lai a ti mi cu caan a tlai ter duhnak a si tiah US ramdang pehtlaihnak vuanci Antony Blinken nih a chim.\nBlinken hi zarhkhat chung ASEAN ramdang pehtlaihnak vuanci hna meeting ah online in a kai cuahmah lio mi a si ve i, atu ah ASEAN cu Taluk le Joe Biden hruaimi US cozah kar nawlngeih i cuhnak cahmai pakhat bantuk a si.\nASEAN ramdang vuanci pawl biaruahnak an tuah hlan te ah Ralhrangbu nih rampi thimnak a tuah ding kong le uknak a lak hnuah a thanh mi emergency period cu 2023 August thla tiang ka thawn tiah a thanh.\nHi kong he pehtlaih in US ramdang vuanci nih “ralhrangbu hruaitu nih caan a thawn mi hi a mah miaknak caah a tuah mi a si ti a fiang.Mah hi ASEAN nih fak deuh in riantuan seh a ti duhnak pakhat a si.ASEAN nih Kawlram kongah a ngeih cia mi hnatlaknak 5 cu a taktak in a nun ter a hau cang” tiah a ti.\nRalhrangbu thawngthanh mi nih lam dik a si lo. UN le ASEAN hna nih kan duh mi Kawlram ah democracy ukphung a um than khawhnak ding,ramkhel thonhtla vialte thlah ding, ralhrang cawlcanghnak ngol ding pawl he lam dang pi a si tiah UN chimhnak nawlngeitu Stephane Dujarric nih a chim.\nStephane Dujarric nih ralhrangbu uknak a lak thla 6 chung cu “a thenthek dih deng mi caan vaivuan” a si. Covid-19 dirhmun zoh ah pawngkam dirhmun tiang thinphan awk ngai a si.\nRalhrangbu cawlcanghnak nih Kawlram mipi hna fimcawnnak, Ngandamnak le covid-19 dohnak telin harsatnak a tong lio mi Kawlram mipi zaangfah bawmnak tiang a don dih.\nA taktak ti ahcun Kawlram mipi covo a si mi anmah tein khuakhannak le an aiawh tu caah an duhmi minung/cozah thimnak nawl tiang a hrawh piak dih mi hna a si.\nKanmah nihcun lungrual tein a um mi vawlei cung ram hna ruahnak kha a biapi cem ah chiah in thil kan tuah mi a si tiah UN chimnak nawlngeitu Stephane Dujarric nih a ti tiah CNA news nih a chim.


ALUNG DONG HLEI LO, DONALD TRUMP AN HLAWK RUANGMANG CANG – The Chinlung Post\nTrump Bawmtu Sihni Pathum An I Zukphiak. A luancia ni tlawmpal ah khan Pennsylvania ram tthen i Trump nih tazacuainak a tuahmi a bawmtu Sihni (lawyer) phu khat cu Trump bawm ti lo ding in rian hnatlaknak an ngeihmi in an rak chuak. Tunai te ah Trump campaign le aiawh dirmi sihni pathum nih an chuahtak hoi tiah CNN nih a ttial. Mah hi biaceihzung an chuah lai ni khat aa duh ah a cangmi a si, an ti. Sihni dang an taang rih, ramtthen paruk tazacuai ding aa zuam cuahmah thiamthiam. Ref. TC\nUSA Election Pehpar Thar. Narel hlanah biacah kan duhmi cu kei hi Trump a dirpimi ka si caah na rel hlanah theiter cia ta kan duh. na huamlo ah cun relo kha na caah atha deuh, Pathian a biami ka si ve. Tei le teilo nakin nakin a biapi deuhmi cu khawika dah na um , khawika dah na dir, ahodah na tanh biatak tihi chim hmasa ka duh.\nNihin nitiangah a hodah teitu asi ti cu chimkhawh asi lo. Sihmanhsehlaw a ra laimi ni tlawmpalah cun tuanvo ngeitu nih a nih hi timi a thanhte ko lai. Cu lakah a pehparmi tlawmpal cu a tu an buaipimi state pawl hi thimzan November 3 ah cun Trump nih ateinak state deuh longte asi. November ni 4 zingka 2:30 hrawng in Joe Biden nih vote tamtuk ai thlau cangmi kha avun detthan i teinak anehhnu nihkhat rauhah an vun pek.\nCucu Trump nih acohlan khawhve lo caah vote relthan dingin tazacuainak cu ahung chuak. Media nih Trump hi an dirpi duhlo, Joe Biden an hawipa lihchim kha na tanh ve. Hi thil an tuahmi chungah an buaibainak hrampi cu Mail in vote kuat, thlakkha asi. Cu vote mail kuatkha adikmi cu sisehlaw a hopoah nih teitu cu teinak an coter ko hnga. Nain Joe Biden le an tanti hawi Democratic pawl cu Mithi cia vote kha an lak i ithimnak ah Joe Biden vote an tlakter ve hna.\nCun minung state dangta kha an lak i state dangah vote an thlakter rih hna. Culong a si lo, Trump minthut ai lomi pa 8 bak te Joe Biden vote an thlahter rih. Cun Min tellomi pawl kha arannak in vote an thlakter . Trump vote kha an hlawnhpiak , azat cu hngalh asi lo nain atamtuk hrinhran. Cun ithimnak vote relmi chungin Trump vote kha Joe Biden leiah an thial rih, Mipi nih Trump vote an pekmi kha an delete piak rih, cu long asi lo. Post Office nih mail ni luanhnu ah an tuahmanh lomi vote a rannak an vuntuahcawp i, tuahmi cu a tlaihnu ah an vun pekthan rih hna nain ani caan kha election nih chungah aphanmi asi tiah an thlen rih.\nAruang cu Joe Biden nih ateicang tiah an i lawmh lioah Trump nih vote tumtuk atei caah asi. Tutan ithimnakah hin a hlanpi in tubantuk kan tuahlai tihi an rak itimhmi hrimhrim kha asi cu afiang. Democratic party nih hin a thli in tawrle cheng in ziknawh an hman ti cu chim haulo a si ko cang. Atutan an buainak hi afawi lailo, hlanpi in an thil tuahmi an rak fiarnak kha mual apho khi asi cang caah mipi thinlung chungah a cam cang lai , caah hinak asanglei an panh kho,\nMedia nih Trump an tanh duhlo tikah Trump nih a mah tein media kha i ser ve. cucu Twiter le Facebook page ai ser i, nan hmuhmi kha ka chim u tiah a ti ve tikah media nih an thanh piak duh lomi, an tialpiak duhlomi kha amah te bakin aithanh a langter caah media nih an tei khawh lonak cu a si. Follow a tamtuk angei i, Media pawl cu sunhzatlak nih a den hna million tampi nih an chuahtak hna caah nihlawh an i pe kho tilo caah an riantuan minung anrian in an dinhter hna.\nTrump cu Tihmi angei lo, mirum a si long silo in a fimve hrimhrim biachim zong a thiam. Trump a soiselmi hna zohtikah an chungah khuachia a um ti cu afiang. Amah party lila nih an dirpi duhlo nain amahlong adir, Cozah kan bia lo Pathian abiami kan si ati. A sualnak kumli chung an kawl amah thlakhawhnak ding caah a lamkip an dah , an thaw lehlam acham deuh chinchin anmual lehlam apho deuhdeuh ve.\nAn doh deudeuh an mual apho deuhdeuh ve. Khuaruahhar taktak mangang taktak cu asi ko. Cucu Pathian nih athimmi a dirpimi le fimnak hngalhkhawhnak le hngalhthiamnak a pek i a dirpi zungzal caah asi. Atu i Joe Biden teinak an pekmi State ah hin teinak ahmuhthan ko lai cucu kan i ruahchanmi cu asi ko. Vuleiah hi ahohmanh atlingmi kan um lo an umlo nain Trump tluk in USA ram adawmi ka hmu rih hna lo, atuanman thlahlawh mi sifak apek ko buah a dawtnak an hmuhpiak kho hrim lo, Abraham lincoln chang a si.\nKha ka bia athaw i ka bia asau, tutan thimnakah cun Trump nih teinak puanrang atarthan lai cucu ka chunmang zong asi i, atak zongin kan hmuh ko lai. Atu atangmi ah hin Pennsylvania (vote 20) Georgia(vote 16) Arizona (vote 11) a tu ahmuh ciami 232 +20+16+11 =279 a si lai i, adang hi a lak than zongah atha alakthan lo zongah a zeihamh a herh ti lo. Hihi cu a rauh hlanhah an fiangte ko lai. Minnesota, Michigan zonghi kanmah ta an si te ko lai. apahnih hin vote 16 an ngei. Ahopaoh teitu si ka duh lo, fiangte in Pathian atanhmi khrihfa akan dawmi rian a thiammi ka duh caah Trump hi ka tanh bak. Obama chan cun zan mitkuh athaw lo, rian a har misual an karh. Tihphannak chungah kan dir kha bantuk kha hmuhzong ka duh tilo.\nPathian biaklio caanah bawmpuah atam meithal iakahnak atam . cucu na duhthanah Joe Biden kha tanh ko.Ka chunmang cu a hlanpi Election hlanpiah ka rak tar cang ka facebook pageah, cubantuk te in January ni 20 cu Trump nih thutnak kha pehthan ko lai. Keimah cawngthai in kathai, a duhmi zalawngte in relkhawh asi. Hawitha tampi ka duh, Pathian hi kan himnak le kanthazang kan ruahnak dihlak nunnak cu asi. Atu kan nun hi Pathian thluachuah asi. Ithim dingmi pakhat ka ngei cucu Jesuh khrih a si, cucu a zum i Pathian atanhmi cu ka tanhve bak hna, ka dirpi ve bak. Cafang palhnak le tlinlonak tampi a um kho ka vun remhpah than te ko lai. Reltu nan dihlak cungah Jesuh khri deihnak le hnangamnak um cio ko seh. Nan tuan kawlnak nan thlacamnak cungah Pathian nih hlawhtlinak he na umpi cio ko hna seh. By Joseph Thawng Z Ting.


Rome Siangpahrang panga hna i an tuanbia(Five Good Emperous)\nHomeTHEIHTLEIRome Siangpahrang panga hna i an tuanbia(Five Good Emperous)\nRome pennak pi hi vawlei cung tuanbia lakah a minthang bik mi uk pennak pakhat arak si i uktu asimi hna nih hin Rome siangpahrang thutden cungpi ah cun rumra ngei ngai in an rak thu i an rak uk hna. Cu siangpahrang hna lak ah cun atamdeuh hi ningcanglo tukin an mah duhning lawng bak in an rak uk hna, naain acheu khat (atlawm deuh) siangpahrang tu nih hin cun fimthiam nak in ruahchan nak nganpi hee Rome rampi a thancho khawh nak ding caah an rak uk ve hna. Rome siangpahrang Julius Caesar cu mitalo, a hnahchuak mi hna nih an rak thah i arak thih hnu ah cun Rome siangpahrang thutden pi cu siangpahrang hrinsor chung in asilo le ram chung ah buaibai nak a chuah tik poh ah uknak chutkho mi poh nih Rome mipi hna cu an rak uk hna. Atamdeuh hi cu Rome siangpahrang a that tu hna (uknak chutmi ) ralkap bawi tam deuh nih hin uk nak cu an rak lak tawn.\nKum chan saupi cutii cun Rome uknak cu arak um i Nero siangpahrang cu mithalo hna nih an rak thah hnu ahcun Rome ralkap bawi hna nih cun zeitin dah keimah nih ka uk khawh hna lai ti in a phun phun in an rak i zuam len naain Vespasian timi cu Rome siangpahrang cu arak si. Ahun chang tu hna ah cun afa le asimi hna Titus le Domitian cu siangpahrang an rak si i Rome mipi hna cu kum (27) tiang an rak uk hna. Domitian cu mithalo hna kut in arak thih veng ruang ah Rome pennak chung pi ahcun uktu (siangpahrang) cu a phun phun in an rak chuak. Tu kan chim ding mi hna hi Five Good Emperous tiin mipi tampi nih kan rak theih mi hna mipi cung ah dawtnak lung thin he arak uktu hna Rome siangpahrang pa (5) i an tuanbia kong asi lai. Hika ah hin Five Good Emperous timi hi Rome pennak an tuanbia i atha bikmi siangpahrang tii duhnak silo in a rawk cuahmah mi Rome pennak pi athar in an athat khawh nak ding caah heh tiah a zuam mi hna Nerva-Antonine hrinsor asi mi siangpahrang (5) hna hi kan rak ti duh nak asi.\nNerva hi Rome ram khawngsil (Senate) nih a hmasabik an rak thim mi siangpahrang asi i kum (66) asi hnu ah siangpahrang arak tuan hi asi. Nerva hi (96) CE chan ah siangpahrang arak si i Domitian arak thih ruangah rawhral atim dihmi Rome pennak pi cu a mah nih arak deihtar than. Nerva hi a kum a upat lengah fanu, fapa zong arak ngeilo i siangpahrang rian atuan caan te zong hi thla (15) te lawng arak si. Asinain caantawite siangpahrang rian arak tuan lio ah hin Rome ram pi cu daite in le nuam te in arak uk hna.\nNerva siangpahrang pa hii thiltha lei lawng teah luhlinh in rian arak tuan i a cawngtu ralkapbu zong hi tampin an arak chap hna. Tuanbia asi ning te ahcun Praetorian Guard tiah mipi nih kan thei mi siangpahrang kuttang (kilvengtu) ralbawi hna hi athli tein siangpahrang arak thahtu hna sin ah hin a teltum vemi an rak si tawn. Asinain akum upa cangmi Nerva sining cu an rak theih tuk ve tikah arian tuanning, thiltha a tuahmi chungah a teltum vemi ralbawi pakhat asimi Trajan cu siangpahrang tuanvo latu dingah an rak thim. Nerva a thih hnu thla tlawmpal a hun rauh hnu ah Trajan cu sianpahrang a hung si i kum can saupi Rome ramchung ah remdeih nak cu arak sar khawh.\nTrajan hi raltuk, hriamnam tleih arak thiam tuk mi asi i a uknak a thawn cingling ah Rome ram cu arak koh chap. Cu lawng sirih lo in hii siangpahrang pa hii khuaruah har in mipi hna i anin, anlo zong tampi arak sak piak hna lengah aralkap hna i an thazang cu mipi hna ca zongah arak hman. Trajan nih cun tiluan nak, Tiva hlei cun biaknak lei he pehtlai in thlacam nak le pumh nak biakin zong tampi arak sak piak hna tik ah mipi hna nih an tleihchan, an dawt lawng silo in a pawng kam, a ral asimi siangpahrang dang zong nih upat nak an rak pekmi asi.\nTrajan hi (98) CE chan lioah siangpahrang rian arak tuan hi asi i Senate nih hnatlak pimi lawng silo in hriamnam tlaimi ralbawi ngan ngan zong nih an rak zumh tuk mi arak si. Raltuk ding in Rome rampi arak tlerh langmang mi Dacian timi ram zong vui (2) tiang arak tei hna. Cu hnu ah cun Trajan nih cun Rome ram in nichuahlei ah aummi Parthia pawl zong arak tuk rih hna. Arak thih haldeuh (117) CE hlan teah hin Parthia ram pennak chungah atel vemi tuchan i Iraq ram, Serie A ram le Israel ram pawl zong hii arak tuk hna i arak ting dih hna.\nHadrian hi Rome pennak a feh nak ding caah khua,ram tampi arak funtom hna bantuk in cuu a funtom mi hna zong ahcun mipi thathnem nak ca rian a tuanmi bu zong tampi arak derh pimi hna hi rak hmuh khawh asi. Hadrian hi Rome pennak kulhchung i khualtlawn hi arak uar tukmi asi i a phaknak hmun poh ah mipi hna caah thiltha tampi arak tuah piak hna tik ah Rome cozah Senate pawl lawng silo in Rome khuami hna nih hin an rak upat tukmi arak si. Amah hlan i Trajan siangpahrang nih ramri arak kauh mi hna cu Hadrian chan ah fekdeuh chin chin in le thawng deuh chin chin in arak tuah.\nCu caan lio i Rome ram chung ah arak i telmi tu i England mipi hna khi an ral tuk in an himbawm khawh nak ding caah Hadrian nih cun ralhau ngan pipi cu arak sak piak hna. Tu tiang zongah Hadrian Wall tiin amin thang ngaimi cu ralhau pawl cu Dannube rili kam in chaklei Italy ram tiang ava sau tiin theih asi. Hadrian hi Trajan siangpahrang nih arak tuk i arak teilo mi khua pawl zong arak tei hna i Rome ramri pawl zongah amah hlan Rome siangpahrang hna nak in thadeuh in ram kilveng tu ralkap zong arak chiah hna.\nAvanchiat nak pakhat cu Hadrian chanlio i an i uk ning phunglam pawl hi tuanbia ah tha ten an rak tial lo ruang ah mifimthiam hna nih cu Hadrian nih hin Art lei i a thiam mi hna zong hi thazang arak pek tuk hna leng ah amah pumpak hrim hrim zong nih hla arak tial i arak sakve tiah an rak ti. Arak thih kum (138) CE hlan deuh te ah hin a siangpahrang sinak a changtu ding Antoninus Pius cu amah hrim hrim nih arak thim tak.\nRome siangpahrang vialte lakah Antoninus Pius hruai nak hi adai cemmi hruainak arak si. Antoninus Pius hi uknak lei le biaceih nak lei ah arak thiam taktak mi arak si bantuk in Rome ram pi i upadi lei le sipuazi lei zong hii thatuk in arak thlengtu asi tiin amin arak thang ngai mi asi. Buaktlak nun, thleiden nak umlo mi uknak hrampi a cherhchan mi Antoninus Pius i a upadi pawl cu amin rak thang tuk i pakhat le pakhat bia i al tik ah biaceih tu nih biakhiah nak rak tuah mi tazacuai biaceih nak phunglam zong hi arak sar piak hna.\nCulawng sirihlo in sal phun arak simi sal riantuan mihna caah zongah upadi arak sar piak hna i hringtu nule pa nih hrinmi fa lee poh poh sal tiah auh an si tilo tiah arak ti ruangah Antoninus Pius cu amin arak thnag chin chin. Cun ramchung i ummi mifim thiam hna tampi zong arak khomh hna i updi remh le upadi hrawh nak zong hi arak tuah pi hna. Upadi tamdeuh cu an ram chung i an nunphung he apehtlai deuhmi le thleiden nak umlo mi i uknak hi a biak in arak tuah mi asi.\nAmin thang ngaimi khuaruah nak leiah mifim thiam pakhat arak simi Marcus Aurelius hi ralbawi siangpahrang pakhat zong arak si bantuk in uktu, hruaitu pakhat zong arak si. Marcus Aurelius hi (161) CE chan lio ah siangpahrang arak si i cu hlan deuh teah cun Marcus Aurelius hi Rome ram i nainganzi lei zongah an rak bochan taktak mi arak si. Abik in arak uknak hna lioah hin Rome ram i lii a hnin mi le ti a lian mi cung i mipi cung ah abomh chanh hna dan le rampi athar in aremh than ning dan hi khuaruah har arak si. Tuanbia tialtu hna nih an rak upat tuk mi Marcus Aurelius hi amah pumbak nih uknak cu i tleih lo in Rome ram i Senate hruaitu hna sinah hnatlak nak tu hi arak hal hmasa tawn hna.\nRaltuk nak lei zongah Marcus Aurelius hi Parthians empire pi lawng silo in Italy ram chaklei i ummi German hrinsor hna zong vui (2) tian ral arak tuk hna. Parthians pawl he ral an rak i tuk lio ah hin arak zumh bikmi akuttang asimi Lucius Verus hruai nak in ral cu arak tuk tar hna i teinak nganpi he an rak kir. Amah pumpak tu cu tuanbia ah Marcomannic raltuk nak tiah min an rak bunhmi German hrinsor hna he ral an rak i tuk nak ah cun arak tei hna i Rome Epmire pi caah teinak cu arak hmuh piak hna.\nMarcus Aurelius hi tuanbia ah amin arak thanrih nak pakhat cu Marcomannic ral an rak i tuk lio i ca arak tial mi Meditations miti cauk ruang ah hin arak si. Cu cauk chung ah cun Marcus Aurelius i minthang asimi Stoic Philosophy timi cherhchen in alo lomi can chung ah heh tiah arak i zuamnak, Rome miphun pakhat asimi nih theih aherhmi zulhding mi pawl cu arak tial. Cu cauk cu Rome Empier tuanbia vialte lakah atha bikmi tuanbia arak si i cuu cauk arel mi hna caah cun thilhma hman asimi, lung arak fimtar tu cauk tha pakhat arak si.


Mizo Siangngakchia Nih Chakma Pa Tangka Fir an Puh, Fak Ngaiin an Hrem – THE CHIN JOURNAL\nMizo Siangngakchia Nih Chakma Pa Tangka Fir an Puh, Fak Ngaiin an Hrem\nMizoram, Serchhip District chung ah Chakma miphun taang-7 siangngakchia pa cu a kai ti hawi Mizo siangngakchia pawl nih tangka fir an puh i fak tuk in an hrem ca ah sizung ah an phakpi, tiah theih a si.\nSerchhip District, Thenzawl khua ah a ummi Jawahar Navodaya Vidyalaya (JNV) sianginn ah Mizo siangngakchia pakhat i a tangka Rs. 1000 cu September 26 ah khan a tlau.\nMizo siangngakchia pawl an i pum i lunghrinhmi pawl pakhat hnu pakhat in an auh hna i bia an hal hna.\nChakma siangngakchia pa Nolin Bikash Chakma cu an auh ve i amah bak hi a firtu a si lai tiah an lunghrinh.\nCucaah, hrem buin bia an hal. Ka fir lo tiah a ti peng nain fak tuk in siangngakchia pawl nih an hrem chih i sizung tiang a phan. An hremnak hma a fah tuk caah September 29 ah Aizawl sizung ah an kalpi.\nHi kong he pehtlai hin Central Mizoram Chakma Students’ Union nih duhlonak cathanh zong an chuah i, Nolin Bikash Chakma nih biaceihnak hmaan a hmuh nakhnga tuanvo rak kan lakpiak u, tiah Mizoram cozah sin ah le fimcawnnak zung ah nawlnak zong an tuah, tiah thieh a si.


Sunghno na Pa nih cun Ni tlak lai ngakin, Zanlei na tin lai lawng a mit hram fak in an cuan lioah, na pa runin ah zual ko an phan ee, – Hakha Cherry\nSunghno na Pa nih cun Ni tlak lai ngakin, Zanlei na tin lai lawng a mit hram fak in an cuan lioah, na pa runin ah zual ko an phan ee,\nNa Bau Cang Lai Mu Far Hniang :Far hniang Nizan na mang a tha lo na theih ko bu tein, Sunghno na pa kaltak in CDM thazang der lai na duhlo tukah, Nidang bantuk tein papa chuntha mu ka rak kir than lai tiah Ruahchaan naak na peek.\nSunghno na Pa nih cun Ni tlak lai ngakin, Zanlei na tin lai lawng a mit hram fak in an cuan lioah, na pa runin ah zual ko an phan ee, na cawi hrin hniang cu ee, Ralkut in a Nunnaak a liam cang ee an ti…\nAw! Far hniang, sunghno na Pa a Sampar sii thuhtu an um ti lai lo, na kal hnuah hin na pa nih vulei Nun a zuam ve ti lai lo, Ziahhme na mang chia ko ahcun Nihin tel cu na rak i din ko lo.\nFar hniang.Teinaak thandar kan Thliar Ni ahcun Rau thla tel in kan len ve mu, Na thisen nih bia a chim cang, Na Thisen he Teinaak Laam na cial mi cu, kan van zulh cio tikah, Na tuan bia hi thar zungzal ko lai far hniang.\nMang dawh tehe rak ih mu tiah kan in ti tawn mi kha, Tuzan cu a donghnaak a si cang lai… Mang dawh tein i din cang mu far hniang.\nNi nih an Linh kho ti lailo, Ruah zong nih hna an hnawh kho ti lailo, Van cung khua um mi Pa Pathian nih na Mitthli in hnawh piak ko seh.\nThaizing CDM ah na bau cang lai, Innchungkhar sin zongin na bau cang lai, Hawi le komh le thirual sinin na bau cang lai, ASINAIN kan thinlung chungah na cam peng lai far hniang.\nRam le Miphun nih kan in ngai tuk te lai far hniang aw!Upatnaak kan in peek far hniang.Bye bye bye..By: OCLC\nA zei Sullam theih lo in CNA CNF a sawi mi pol caah tawi tein comment


Loikaw lei ah ralhrang rallokap 325 An Kal – Hakha Cherry\nLoikaw lei ah a kalmi ralhrang rallokap hna cu Tantawng peng Yiado khua in zaankhat le Shan ramkulh thlanglei Sanaihpaedo in zaankhat an riah hnu ah nihin zing suimilam 10:00 AM hrawngah Loikaw lei ah rallokap 25 hrawngah an kal.\nA tangmi ralhrang rallokap cu zaanlei suimilam 1:00PM hrawngah minung 300 hrawng ke in an kal i,thilri khat ten a phurmi mawtaw (8) zong a tel.Ralhrang rallokap an kal lio ahhin Telenor Line an thah.News– Paung Laung Media Photo Credit – TharlikarThe Chin Post\nAdang relthan:Siaherhnak he.Naihrawng ka rian tampah caah fb hrim on caan ka ngei lo, ka umnak le line tha fawn lo, ram le miphun ca nunnak pe mi le harnak tong mi kan mino hna, kan ram thil sining zong ka van bih thiam lo, atu ceo cikkhat ka van bih khawh.\nRalrin le khua thuk piin ruah ahau mi1. 2008 phunghram tang ah rak hman mi cozah hruainak kha Min Aung Hlaing nih mipi kan sin ah aa kan pek than zong ah cohlan lo ding abiapi ngai. Zeicatiah 2008 kha a nung than khobmi asi caah hi thah cang mi 2008 phunghram tang i federal kong caih cu asi kho ti lo caah Min Aung Hlaing nih election teinak kha mipi sin a up than zong ah cohlan lo ding abiapi.\nAtu hi ralkap lei mifim pawl hna hmanh nih nawlngeihnak hi mipi pe ko cang hna tiah an forhfial cang caah thil kalning aa thleng kho mi asi.\n2. Ralkap kan doh tik ah mipi nih lam kaupi na kan onpiak aherh ngai. Cheu khat cu ahimnak ah an i dor cang hna, hihi an ralchiat ruang si lo in ralkap dohtu ding CDF, CNF le khuakip mino hna nih remhreh tein le hmual ngei taktak, zalong taktak in ralkan tuk khawhnak ding lam aa kan,ser piak mi asi. Mipi nangmah le keimah kan zam lo ruangah ralkap kah doh awk thalo in kan um ahcun ralkap doh afawi lai lo caah ralkap doh khawhnak ding le kan tei khawh nakding ah mipi hi dawnkhan tu kan sinak hnga lo ahimnak ah i dor ko hna uish. Ralkap dohtu hna nih zalong te le mipi harnak an ton lo nakding in kan cawl cangh hi aherh ve mi asi.\n3. Dalan asi tiah hngalh mi hna hi fb in ralrinnak cathanh tuah ti lo ding, dalan tuanning chinh he aa lo caah dalan ti theih mi cu athli in tlaih le thah thluahmah an tha deuh.\n4. Furpi khuacaan ah ral atho kho mi asi cang caah furpi thutdir hi afawi lo caah ngandamnak le himnak lei ah pumpak, chungkhar le khuakip in thazaang chuah taktak aherh lai.5. Ral kong ah khua mi sawsawh nih thawngthanhnak tuah lo in raltu ding CDF, CNF le,mino hna thawngthanhnak le,lamhruuinak tang ah upa, ngakchia kan um dih aherh lai.\nPumpak hrim in nawlnak1. Ralkap doh lio ah ka hawi kom, ka unau, ka chung khat chung in dalan na tuan le ralkap na dirkamh mi nan um ahcun, unau, chungkhat, le,hawikom sinak lam chah asi ko lai.\n2. Aherh ning in nan cung ah ka duh lo tuk mi tuahsernak kha ka tuah caan aphan te lai caah aruah zia thiam ko ne, ka ton ding asi ko tiah na cohlan aherh lai, unau, hawikom le chungkhat cung i harnak pek cu ka duh lo, ka ngamh lo nain atu lio kan ram buainak sining le federal ukcaah kan cawl lio ah nang vial ralkap lei na dir poh ahcun ral kan si ko ti kha hngalh camcing ding thawng kan thanh cia.Caan karlak te ah ka van in langta ko hih By:Lairam Liapa\nTulio Kawlram dirhmun hi ralrin taktak ahau,


Thailand ram ah phung ninglo a lutmi kawl rammi nikhat chungah minung 60 tlaih an tong – FIAKFAIROCK\nThailand ram ah phung ninglo a lutmi kawl rammi nikhat chungah minung 60 tlaih an tong\nNovember 24, 2021 November 24, 2021 admin\t0 Comments\nThai ram Ganchanspuri(ကန်ချနာပူရီ) ramkulh chungah ramri in phungning lo lutmi Myanmar rammi phu thum cu November 23 ni ah kan tlaih hna tiah Thai palik zung nih cathanh an chuah. Muang ah tlaih a tong mi hna cu pa 9 le nu 4 an si. An mah cu Thawai, Magway, Yangon le Pako ah ummi an si i, Thai ram ah riantuan ding in puai-sa sin ah minung pakhat nih bat- 17000 in bat- 25000 tiang pek in Thai ram ah an phan tiah theih a si. Phu hnih nak hna cu Muang peng khua pakhat pawng ah tlaih an si i an dihlak ah minung 31 an si.\nTlaih a tong mi hna cu Thawai, Yakhine, Mawlamyine, Pako in an si i puai-sa sin ah minung pakhat nih bat-20000 pek in aa thawhmi an si. Phu thum nak tlaih a tongmi hna cu Sangkhla Buri ah ralkap le palik phufonh nih hmunhma zohfelnak an tuah lio ah pa 10 le nu 6 an tlaih hna hi a si. Tlaih a tongmi Myanmar rammi hna cu Thai ram kalnak dingah puai-sa sin ah minung pakhat nih bat-18000 an pek hnu ah ramri lawnh in an lut tiah theih a si. A tu ah tlaihkhih a tongmi Myanmar rammi hna cu Thai ram palik kutchung ah chanh an si cang i, u-pa-di ning in hmalak nak kan tuahlai tiah Thai ram nawlngeih tu hna nih an chim. #Delta News Agency\nTheihternak : The Chin Post nih kan tialmi thawngpang le ca dangdang hna hi kanmah chimh hmasa loin zalong tein lak khawh a si ko. Asinain kan thawngpang le ca dangdang a la mi hna nih Credit: The Chin Post ti te hi kan tialpiak hram u. Cheukhat cu Credit an kan pek lengmang ko nain cheukhat cu an kan pe duh bak lo. Cun cheukhat cu thawng kan laknak media Credit kan pekmi lawng an langter fawn. Rethei ngai in kan tialmi kha fawitein tangka laknak ah nan hman khawhmi cu a tha tuk ko. Credit pek tu cu kan philh ti hram hlah law tiah kan in theihter hna. The Chin Post\n← Pung-ngia tlang ah cycle in a kal mi ralhrang phu hna cu YDF nih an doh hna\nPung-tawng/Pungngia ah YDF nih Kawl ralkap 10 an thah hna →


SAC Ralhrang Nih An Khua An Khaang Piak Dih Hna Hlei Ah Pa2 Faktuk In An Thah Hna E – Lai Lungrawn Post\nJanuary 27, 2022 January 27, 2022 admin Thawngpang\nSAC Ralhrang Nih Luhhnawh In Khua An Hrawh, Mei An Khangh Hnuah Khuami Pahnih Cu Ningcang Loin An Thahnak Shewbu Peng Yua Suu Yua.Sagiang ramthen Shewbu peng Yua Suu Yua cu nawlngeihnak latu SAC ralhrang ralkap nih January 24 ah khan khua cu a ningpi ti awkin mei an khanghpiak dih pinah ကိုမောင်မောင်ညို၊ ကို ငနွား pahnih cu tlaih hratin an thah tiah khuami nih Yangon Khik Thit ah an chim.\nCu khua pawngah January 24 ah khan nawlngeihnak latu SAC ralhrang ralkap le mipi vengtu ralkap karlak ah kahdohnak a chuah hnuin SAC ralhrang nih khua chungah hriamngan in an kah hnuah khua chungah lut hratin minung umnak inn vialte cu mei in an khanghpiak dih tiah thawng theih a si.\nKhua chungin nawlngeihnak latu SAC ralhrang ralkap rual cu an chuak cang caah khuami cheukhat cu khua chungah an phan cang i, khua cu a ningpi ti awkin mei in an khangh. Khuami pahnih an thahmi hna ruak cu kawl cuahmah lio an si. Cupinah midang tlaih a tongmi zong an um len tiah khuami pakhat nih a chim. A tu caan karlak ah Yua Suu khua in a zaammi mipi dihlak cu khua chungah an rak phan kho rih hna lo caah a thimi zat hi fiang tein chim khawh a si rih lo tiah khuami nih an chim.


Trump tlak ruangah datsi man kai si lo. – Hakha Cherry\nBitcoin (BTC) le Zaangtii (Oil).Na phaisa ting 200 bak khi tangka hnah zong si lo, suitlang zong si lo, Internet sawh ahkhin “fang khat te cu na nei ve ko e” ti in theihpinak te he, na kut in na zoh khawhmi na ph cung theihpinak telawng bakin na burh ngam lai maw?\nFawi lo. US $ 10,000 man Bitcoin cu Australia ah na cawk i cucu Malaysia ah thoh na duh. Siloah kuat na duh. Na thoh duh zat, na kuat duh zat na thoh, na kuat nain, kuatman zeizat hmanh dih ti lo. Thoh man liam hau hoi lo.\nKarlak minung puaisa siloah bank zeihmanh nih amiak an ei ti lo.Zeitluk in dah a hlawk?Mah caah Bitcoin a laar khunnak cu si.Bitcoin hramthawktu pa cu a min ah Japan min a si. Nain, Japan miphun theng si lai tiah an zum cio lo. Scandinavia leimi pa si dawh bik in an ruahdamh. Cu pa nihcun Bitcoin 1 million hrawng a ngei cang lai tiah an zumh. 1 BTC Over 19,000 US dollars si.\nKan hnu deuh i Bitcoin kong pelte ka thai lio ahkhan BTC pakhat ah $ 18,000 fai lawng a rak si. Second pakhat hlanah a man khi a kai duahmah peng. Atu zong a kai thluahmah peng ko. BTC lawng cu mithmuh bakin a kai thluahmah khomi cu si.\nA kai rih lai maw?Keimah pumpak zumhnak cun a kai thluahmah rih lai. Rang taktak phawh hnih thum zong in aa khawt chin te kho. Biden nih Inauguration a van tuah, Ni 100 chung timhlamh nak a ngeih hrawng khin cun, aa normal te kho.\nZei ruangah dah a kai hnga? Trump uar minung lawng khi vawleicung mirum ah kan ruah sual men hna lai. Kan theih lomi Tuluk, Japan, Korea mirum an tam tuk cang. Khi pawl nihkhin cun, Asian mi an si bang, sungh zong an ṭih lo. Miak ding lam an hmuh cun, a burh in an phaisa an burh ngam. East Asian pawl cu taklawng in an taan zongah a zei poici an si lo cu. Thaap phunphai cu an ngamh tuk!\nUS ramchung hrim zongah Bitcoin a zumtu an tam lengluang ti si. Ziah tiah cun, cozah lei in renghnak phunphai le Bank nih rii a khiahpiak khawh lo caah khin si bik.\nUS dollar cu sui (gold) bak in a man an rak tah. Dollar fang 20 an ser tikah sui fang kul 20 man khi US Reserve Bank nih a chiah. A sullam cu Dollar $ 10,000 na ngeih ahcun, cucu Sui thong 10 man na ngei tinak khi a rak si.\nUS cozah bank nih sui tamlak a rak ikhon kan ti ko lai.Nain, US dollar zong cu sui in a man tahnak tuah ti um ti lo. Bank nih bonds timi catlap sawhsawh khi an chuah i private bank pawl kha an zuarh hna. Sui in tah si ti loin, bonds in tah a si. Cucaah, nihin US dollar cu hlan US dollar he aa khat ti lo, tiah an ti.\nA sullam cu ram kip cozah bank nih bonds cu an chuah cio. Kawlram cozah bank zong nih bonds catlap cun private bank pawl cu a cawlter hna. Nihin kan hmanmi phaisa hi cu bantuk cu an si dih ko cang tinak khi si.\nBTC tu cu na phaisa a thian pek, thian lo pek ah, digital in internet ah fim a si. Zeizatdah na ngeih ti kha hlen awk ṭha lo, chut-tu ding um lo, ngunkhuai kholhtu ding um lo bakin tah si ai.\nTikah, Zabu 21st minung nihcun an uar kho tuk cang.Bank cheukhat nih an rem lo. US ah cun, CHASE sertu JP Morgans ti phun nih a hua kho tuk. Zeicahtiah, bank nih an miak hnga dingmi kha an miak kho ti lai lo.\nCozah cheukhat zong nih an rem lo. Zeicahtiah, bingcing, bingzuar tbk pawl phaisa nak pawl vialte vawlei ram kip ah a cawlcang lai ti an phaang. Nihin ah BTC pakhat cu $ 19,000 renglo deuh a si. Second pakhat hnu pakhat in a man a kai ziahmah.\nNa caw lai maw?Lai mirum ai timi nihcun cawk ve ding si ko. Tu hnu thla hnih tiang paoh cu a kai ding aa fiang. A kai thluahmah lai. Nihin $ 19,000 man kha $ 50,000 man i aa chuah ahcun, cu nak a hlawkmi business cu vawleicung ah a um ti lo.\nTinam chuak zaangtii (Oil) Zangti” ti lai uci. Petroleum ka dih duhnak a si. Stock ah cun, “Oil” ti si ko lai.Coronavirus ruangah “Tinam” man cu a ṭum khawh chungin a rak ṭum. Minung aa chawkmi pei an tlam tuk cu.\n2021 cu Covid-19 sii ai chun dingmi pawl nih an taw an ipirh lai i heh maw tiah damnak sii an ichun cang lai. Petroleum man a kai lai.\nNihin barrel pakhat ah $ 45 an timi khi kum voi ahcun let hnih tiang a phan kho. Cucu ai fiang bakmi a si. Leh hnih lawmmam kai lo dingin cozah nih an control leen zongah a ngah lai lo. Le thum tiang a phan ko.\nZeicah gasoline man cu a kai lai? A man a tlaak caan pei sau tuk cu. Company pawl nih an rak sungh ciami vialte irolh khawhnak dingah cun, a man khi let hnih thum li tiang an kaiter ta a hau.\nTrump tlak ruangah datsi man kai si lo. Coronavirus ikhamhnak sii an hmuh cang caah a kai tu a si.Na phaisa rak phum. Tu hnu thla thum ah na hlawk lo bak cun, na duhmi paoh. Na hlawk tikah, nan ka dangh hau.Credit-Salai C Alexander


Breaking News:USA Supreme Court nih Biachahnak a tuah cang 2020 December 15. – Lai Lungrawn Post\nDecember 16, 2020 December 16, 2020 admin Thawngpang\nNai hrawng cu ka rian a tam deuh caah ca ka ttial kho lo. Cu karlak ah thil tampi a cangmi a um.\n(1) US Supreme Court Biachahnak\nTexas nih aa thuimi pine (4) taza a cuaimi cu US Supreme Court nih 2-7 biachahnak in a hnonpiak. Cucaah mi tampi nih cun Trump ca ah cun a lam a pit cang an ti. Sihmanhsehlaw hihi cu lam hlatpi in meithal in sa kah bantuk khi a si caah a khen a harmi a si. Cun Supreme Court hi an ral a chia deuh. Amah Trump nih Supreme Court biaceihtu ah a chiahmi (3) lila hmanh nih an dirpi ngam lo. Sihmanhsehlaw mee firnak a um lo ti si loin, Texas nih a dang pine kong ah aa thlak kho lo ti in US Phunghram Capar 3nk cerhchan in a hnolpiakmi tu a si.\n(2) Electoral College Mee Thlaknak\nHihi Trump sihne hna nih a khukthal leh an i zuam liopi a si rih. December 14 ah cun mee thlak lo awk a tthat ti lo caah mee cu an thlak i November zarh hnihnak hrawng ah a rak si bantuk in Joe Biden nih mee (306) a hmuh ti in Liberal Democrat media pawl nih cun thawng an thanh colh.\nSihmanhsehlaw December (14) ah aa thuimi pine (4)–Pennsylvania, Georgia, Nevada le Arizona hna nih Joe Biden kha teinak an pek lio ah cu aathuimi pine pali hna i Republican phungsertu (legislatures) hna nih cun procedural/conditional vote an thlak ve i Trump le Mike Pence tu kha teinak an pek ve hna. A sullam cu hi pine pali ah hin mee aa ningcang lomi kong biaceih cuahmah a si rih caah aho dah teitua si ti aa fiang rih lo. Biden asiloah Trump aho paoh teitu an si kho ko,\nKha hlan zong ah ka chim lengmang bantuk in hi electoral vote hna nih teinak an pekmi cu January (6) hlan paoh cu pine phungsertu hna nih an thlen khawh rih i Congress ah anmah tein teitu min kha an pek khawh rih ko. Cuticun Political Analyst David Brody zong nih CBN news ah a chim ve.\n(3) Georgia Thilumtuning\nGeorgia ah kum tling lomi nih mee an thlakmi mee 60,000 cu a thlatu hna sinah khirh a si cang. Hi mee hna hi driving licence in an thlakmi a si. Anmah tein an thlakmi maw a si? Asiloah mi pakhatkhat nih dek thlakpiak mi a si ti cu theih a si rih lo.\nHi pine ah hin Biden nih mee (11,977) lawng in teinak a hmuh. Atu ah cun mee (60,000) leng cu an hlonh cang caah aho nih a tei lai theih a si rih lo. Trump ca ah ruahchannak a um ngai cang.\nCun mee ningcanglo in a tuahtu hna kha pine secretary nih a hlathlaiter cuahmah liopi a si.\n(4) Congress biachahnak\nCongress cu senate minung (100) le house minung (438) fonh in minung (538) umnak a si. December (14) ah Electoral Vote vialte nih mee an rak thlakmi hna cu January (6) ah Congress ah cohlannak tuah a si lai.\nSihmanhsehlaw hi aa thuimi pine pali nih Biden teinak an pekmi hi Congress nih a cohlanpiak hna lai maw ti cu theih a si rih lo.Congress biaceihnak agenda chung ah luhpi dingah hin aiawhtu pakhat le senate pakhat minthutnak aa tel a herh. 2016 thimnak result kha Hilliary Clinton cu a lung a tling lo nain senate pakhat hmanh nih Congress ah an rak dirpi lo caah a bia ceihpiak a rak si lo.\nSihmanhsehlaw atu tan tu ah cun hi aathuimi pine (4) i teinak an pekmi hi duhlonak kan langhter lai tiah senate pathum nih an ti. Cutin a si ahcun Congress ah hnatlaknak an laak lai i mi tam deuh nih hi aauthuimi pine (4) nih Joe Biden teinak an pekmi hi an duh lo ahcun US ram pine (50) nih mee an thlak cio lai.\nCongress ah Trump lei nih an chuahpimi hi an ceihpiak ahcun Trump nih teinak a hmuh ko lai tiah an zumh. Zeicahtiah atu tiang ah senate ah hin Republican (50), Democrat (46), party dang (2) an um. Republican lei an tam deuh. Cun house ah Democrat (227), Republican (207) an um i Democrat lei (10) in an tam deuh. Sihmanhsehlaw house ah hin Biden a rak duh lo tu Democrat (10) an um i cu hna nih cun tu kum ah house ah tthutnak an hmuh tthan ti a si. Cucaah Congress ah hin aathuimi pine pali nih Biden teinak an pekmi kha hnolpiak dawh a si.\nCutin a si ahcun pine cio mee thlaknak in president thim a si te lai. Pine pakhat nih mee pakhat lawng a ngei. Hihi Trump lei nih an i ngaih ngaimi a si. Atu tiang ah pine (26) cu Republican lei an si i pine (22) cu Democrat lei an si. Pine (2) tu cu zei lei an ttan lai theih a si lo. Cucaah pine cio mee thlaknak in president thim ding dirhmun tiang a phak ahcun Trump nih teinak a hmuh te ko lai.\n(4) Biden fapa Hunter Biden\nDelaware i Computer remhnak dawr ah Hunter Biden laptop chung in an hmuhchuahmi pawl cu New York Post le Fox News nih an phozar thluahmah cang. Email an i kuatmi kongah siseh, kum 2017 ah Burishma timi Ukaraine natural gas company nih lahkhah $400,000 a pekmi le cu kum khat chung ah ngunkhuai $ 1.2 million a pek lomi kong ah siseh, CEFC China Energy i Lutlai Ye Jainming nih 2.8 carat a simi diamond laksawng a pekmi le dollar million tampi an i pekchanhmi kong ah siseh Joe Biden fapa Hunter Biden cu an hlathlai cuahmah liopi a si.\nJoe Biden i a naupa James Biden le a nupi sinah dollar million tampi Tuluk nih an kuatmi kong zong an hlathlai cuahmah hna.Cucaah 2021 January 6 ah thil lianngan a cang rih lai. Cun 2021 January 20 tiang cu Trump ca ah ruahchannak a um rih. Thlacamnak he hgak cio rih ko hna u si!


Na velchum ah thli a hran ca lawng a pil dengmang, thli nih a hranh i a rawk deng a thuk ti chungah. ##Khamh Bawi kha zoh uhlaw nan hna ngam tuah khuadei. - ppt download\nPublished byErica Dean Modified over 2 years ago\nPresentation on theme: "Na velchum ah thli a hran ca lawng a pil dengmang, thli nih a hranh i a rawk deng a thuk ti chungah. ##Khamh Bawi kha zoh uhlaw nan hna ngam tuah khuadei."— Presentation transcript:\n1 Na velchum ah thli a hran ca lawng a pil dengmang, thli nih a hranh i a rawk deng a thuk ti chungah. ##Khamh Bawi kha zoh uhlaw nan hna ngam tuah khuadei tiang kan umpi hna lai, kan khamh lai ttih hlah uh a ti. A si kan khamh hna lai tiah a ti, khuadei tiang kan umpi hna lai.\n2 Ruahchannak a dihmi hna kha lawng cungah an um, Bawipa auhnak aw an theih in an lung a lawm tthan. ##Khamh Bawi kha zoh uhlaw nan hna ngam tuah, khuadei tiang kan umpi hna lai kan khamh lai ttih hlah uh a ti. A si kan khamh hna lai tiah a ti, khuadei tiang kan umpi hna lai.\n3 Tilet cung thlichia a hran lioah lawng a pil deng, khamh awkah Jesuh a kal i phannak a dai cang. ##Khamh Bawi kha zoh uhlaw nan hna ngam tuah, khuadei tiang kan umpi hna lai kan khamh lai ttih hlah uh a ti. A si kan khamh hna lai tiah a ti, khuadei tiang kan umpi hna lai.\n4 Nannih dawtnak ca a ttum i, nang ca a thi cang, a ttha lo hlaw in va zum tuah inn ttha na phak lai. ##Khamh Bawi kha zoh uhlaw nan hna ngam tuah, khuadei tiang kan umpi hna lai, kan khamh lai ttih hlah uh a ti. A si kan khamh hna lai tiah a ti, khuadei tiang kan umpi hna lai.\nDownload ppt "Na velchum ah thli a hran ca lawng a pil dengmang, thli nih a hranh i a rawk deng a thuk ti chungah. ##Khamh Bawi kha zoh uhlaw nan hna ngam tuah khuadei."\nPpt on e-retailing in india Ppt on content development strategy Ppt on flux cored arc welding Download ppt on earthquake in india Ppt on tcp/ip protocol driver Ppt on spiritual leadership model Ppt on endangered species Immune system anatomy and physiology ppt on cells Ppt on high voltage engineering fundamentals Ppt on right to education act 2009\nExodus 34 1 Bawipa nih Moses cu a thawh i, "Lungtlap pahnih, hmasa i bantuk, na khuaimi bantuk kha ser ṭ han hna. An cungah cun hmasa lungtlap cung i a.


Biden le Nancy Pelosi an mualpho cik cek cang, Catholic nih bia an hal cang hna\nKhrifa zumtu hna cu um sawh sawh an nih tim ti lo, Joe Biden le Nancy hi Catholic an si. Democrat party an si, an policy cu nau hrawh le US mipi nih tax an pek mi pawl kha nudawk padawk (LGBTQ) pawl caah le Transgender pawl caah kan hmang lai ti in Nancy nih fiangtein a chim cang\nJoe Biden zong nih mah policy kongah fiangtein a chim cang. A duh ning cu Nancy he a khat ko. Democrat pawl hi a hlan ah cun zumtu tha pawl nih an rak vote tawn hna. Pathian bia chimtu, a lar ngai mi, Billy Graham zong hi lifelong Democrat a ti ve mi a si.\nNatein Democrat pawl nih liberal/left pawl duh ning bantuk in thil an tuah lengmang caah kum 2016 thimnak ah Billy Graham nih Democrat cu kaltak in Trump a vote mi zong kha a si. Mah kong hi afapa Franklin Graham nih fiangtein a chim cang (Mah Chinapge ah ka ttial cang kha)\nTennessee Bishop nih Nancy le Biden cu bia halnak tuah cang hna, Catholic zumtu tha kan si tiin bia an chim lengmang, natein nauhrawh, nudawk padawk, A thlengmi (Transgender) pawl hna cu fakpi in an dirpi tthan hna.\nBishop Rick Stika nih bia halnak tuah mi hna cu, Catholic zumnak ah cun nauhraw, nu le nu, pa le pa, Transgender pawl hna hi a cohlan lo, natein an pahnih nih mah bantuk thil fakpi in an dirpi tthan lio ah catholic tha, zumtu tha kan si tiah an chim fawn.\nCatholic nih zarh fatin an chuah mi Ca-uk “The Catechism of the Catholic Church” ah Bishop nih a ttial mi cu, nu nih nau a pawi thawk in nau cu minung a si cang, mah bantuk sualna a ngei lo mi hna hi hrawh le tha saw saw ding an si lo’ tiah a ttial. Catholic khrifa nih cun nauhrawh hi thil thalo tuk/sual bantuk in kan ruah mi a si.\nMinung ziaza tha an au pi, natein sualnak a ngei lo mi hngakchia, nu pum chungah um mi hna hrawh/tha an duh tthan hoi. Mah bantuk hi catholic zumnak a si lo. Catholic nih kan doh ngai mi a si tiah fakpi in a chim i, Biden le Nancy cu zei bantuk zumnak dah an ngei ti a hal hna.\nAn mah catholic lawng si lo inn buu dang pastor tampi, a hlei in Baptist pastor Jeffree nih cun ceilak in a rak phomh cang hna. Democrat pawl hna cu pathian a ngei lo mi an si. Khrifa hna ralrin tein kan um ding a si tiah a rak ti cang. Cun Pastor Robert zong nih zumtu tha nih cun Democrat lei ah vote thlak ngam ding a si lo tiah a rak chim cang. Credit-Breitbert\nBe the first to comment on "Biden le Nancy Pelosi an mualpho cik cek cang, Catholic nih bia an hal cang hna"


A Tlangval Tthing Tthitumhnak Puai Ah Monu Thilthuam I Hruk In A Rak Chuaklang Ve - THANGLAWI\nA Tlangval Tthing Tthitumhnak Puai Ah Monu Thilthuam I Hruk In A Rak Chuaklang Ve\nJune 24, 2018 June 24, 2018 Lyly Par 0 Comments World\nNu pakhat cu a tlangval tthing tthitumhnak puai ni ah monu thil i thuamh in a rak chuaklang ve. Duhdawtnak in caan zeimawzat an hman tti hnuah a tlangval tthing nihhin tthit duh loin a rak kal tak caah hitihin an puai ni theng ah hna a rak hnawh nak hi a si.\nHi thil a can lio hi mi pakhat nih video a rak thlak i social media lak a rak thlah caah chikhatte ah cu kong cu mi tampi nih an caihphai lulh cio. Video chung ahcun tthitumhnak thil thuam aa hruk mi nu pahnih karlak ah nupi tthi tlangval pa cu vansang au khin a um. A nungak tthing a si lai tiah ruah minu cu leng chuak ding khin nupi tthi tlangval nihcun a nawlphiar len.\nNupi tthi tlangval nihcun a nungak tthing cu a kenglei kuh pah khin lenglei chuak dingin a lemsoi len. Asinain cu nu cu a lung khong kho tuk ve a tlangval tthing lemsoi nak cu a duh lo pinah lehthahnak stage cung lei tuah kai aa tim len ko. A dang nu pakhat tu nihcun lungsau ngai khin an buaibainak ah i teltum lem loin a hngak ko hna.\nTthitumhnak puai a ra mi tu hna nihcun a nungak tthing cu tha pe len hna sehlaw a dawh. An au hnawh len i tha an pek len. Video chungah cu tiang lawng a rak langh caah tthtiumhnak puai hi zeitin a dongh ti tu a fiang lo. Social media tu ahcun Africa ram i a cang mi hi konglam hi an caih lulh cio ko.\n← Tthitumhnak Puai I A Kal Mi Ngakchia Kum 6 Nute Cu Lam Mui Lak A Kalpi Hnuah Hitihin A Tuah\nFalam Peng Valung Khua Ah Thluak Tlamtlinglo Minu Thlam Chungah A Tlaihhremtu Motor Mawng Pa Mandalay Ah A Zam →\nBIKE DESIGN THAR, DANGDAI TAK CHU ( VIDEO )\nAugust 12, 2018 Senhripari Chelsea 0\nTUILIAN CHUAN AN IN A CHIMPIL VEK HNUAH A HMUH LAI NGEI IN A NUPUI PAWH A CHIMPIL A NI ( VIDEO )\nKUM MAKTADUAI 25 KALTAA SHARK HÂ NIA HRIAT HMUHCHHUAH A NI


Civil Right hruaitu minak a si mi Rev. William nih Trump a vun dirpi cang; A bia cu Democrat caah i hnghilh kho ding si lo\nMinak zong nih si seh, Khrifa zong nih si seh, ramdang zong nih an uar tuk mi Christian activist Rev. William Owens nih Trump cu President si than ding in ka dirpi tiah a vun chim cang. Democrat pawl an lau tuk cang.\nAmah hi coalition of African American Pastors (CAAP) dirtu a si. Ama le a nupi Dr. Deborah Owens he “A Dream Deraile; How the left hijacked Civil rights to creat a permanent underclass” ti Ca uk an rak ttial cang\nA ca ttial mi ah a langter ning a cun, Trump ruangah minak sifak mi tampi dirhmun a tha i, Trump ruangah rian ngei lo mi tampi nih rian an vun ngei thluamah cang caah Trump hi President si tthan ding in minak nih kan herh tiah a chim\nA chim tthan mi cu, Politician tlawmter nih an tuah mi cu President Trump nih a tuah. Minak hruaitu pawl kan bia le hla kha Trump nih usa a kan pek piak. Minak chungkhar caah kan herh mi tampi a sin ah kan chim mi poah akan tuah piak dih\nMinak pawl, thawnginn ah thi hlan tiang a um mi pawl caah phunlam a kan thleng piak, Cun Minak college caah tangka bawmhnak tampi a kan pek. Cun Minak rian ngei lo mi an tlawm ngai cang\nBiden le Democrat pawl nih minak vote an nih ruahchan ngai. Natein minak caah zeihman tuah mi an ngei lo. Minak sin ah an ka lawng in bia kamnak an tuah tawn. President Trump nih cun a tak in a kan hmuhsak\nA luancia kum a khan President Trump nih minak pawl hna cu zeidah kan caah rian a tuan lai ti kan hmuh khawhnak ding caah caantha serh piak ding in a kan ti, Caantha kan pek i, kum 4 President a si, a chim ning tein a tuah. Cucaah kum 4 a um ding mi zongah President ttuan than ding in Trump hi ka vote lai tiah a chim. Credit-Breitbart\nBe the first to comment on "Civil Right hruaitu minak a si mi Rev. William nih Trump a vun dirpi cang; A bia cu Democrat caah i hnghilh kho ding si lo"


Tuksapur: Ralkap party USDP nih khua NLD Chairman le a tupa an thah hna | The Chin Express\nTuksapur: Ralkap party USDP nih khua NLD Chairman le a tupa an thah hna\nMagwe ramṭhen i khuate NLD chairman le a tupa cu nizaan Ningani ah ralkap party USDP member pawl nih an thah hna, tiah khuami nih an chim.\nRalkap cozah council chungtel pawl nih Pwint Phyu peng khuate pawl an tlawn hna lio ah khuami nih ralkap duhlonak an langhter caah atu bantukin USDP member pawl nih khua NLD chairman le a tupa an thah hna hi si.\nKhaung Gone khua i NLD member pakhat nih, “ralkap council chungtel pawl an rat lio ahhin USDP member pawl nih an don hna. Mah ruangah khuami he tlawmpal an buai,” tiah Irrawaddy tadinca ah a chim.\nAn i velh lio cun, rak tlai hna uh tiin USDP member pawl nih palek le ralkap an chawnh hna. Palek le ralkap nih mibu ṭhennak caah meithal zun 3 an puahmi zong khuami nih LIVE an thlahmi ah hmuh khawh asi.\n“Nain, mah zaan ahcun khuami nih khat le khat ralrin i peknak caah umkheng an tum i minung pakhat hmanh an tlai kho hna lo.\n“A thaizing 9:30am ah, USDP members 24 hrawng nih an hawikom inn in a ṭinmi khuami pawl an velh hna. Mah lio cun, khua NLD chairman U Htway Naing, kum 53 le a tu pa Ko Nan Wai Aung, kum 17 cu vainam le namtong in an tuk hna i an thah hna. Adang minung 2 zong fak tukin an hliam hna.\n“An thah hna pinah, an ruak cu an hnuh i inn pakhat ah an kalpi. An ruak zong kan la kho lo,” tiah a chim.\nHnu ah, palek le ralkap nih USDP member pawl cu tlaih loin ruak lawng an lak i ruak cu kalpi an timh caah khuami nih palek mawṭaw an kham.\n“Ralkap nih palek nih ‘kan rianṭuannak ah i thlak hlah uh, kal dih uh’ tiin khuami cu an hro hna. Khuami nih ‘lainawngtu pawl tlai hna uh’ an ti peng hna caah lainawngtu 11 cu an tlaih ṭhan hna.\n“Lainawngtu lakah Pyithu Hluttaw MP aa rak cuhmi USDP member U Kyaw Khine Oo zong aa tel.\n“Amah le lainawngtu dang pawl cu palek nih an tlai hna lo. Chungkhar nih palek sakhan ah report an timh hna lio asi,” tiah khuami nih an chim.\nHmasa thawngpangA zaammi Chin palek 8 cu rak tlai hna, tiah Falam Penguk Zuk nih Mizoram Cozah a fial\nHnu thawngpangDr. Sui Hingz: Ralkap an hnabei dong cang lai, kan tei cang lai


Voice of Myanmar Ah Editor A Tuanmi Nay Myo Lin Cu Ralhrang Puh In Cozah Nih An Tleih – Chin World News Evening\nVoice of Myanmar Ah Editor A Tuanmi Nay Myo Lin Cu Ralhrang Puh In Cozah Nih An Tleih: Myanmar ram Journalist/ Editor minthang pakhat, “Voice of Myanmar” ah Editor Chief a ttuan mi Nay Myo Lin cu Myanmar cozah nih Rakhine state ah ralhrang Arakan Army hruaitu pakhat cu ton biaruahnak a ngaih pi tiin, Myanmar cozah nih ralhrang (terrorism) bantuk ah puh in tuzarh cacawn nikhatni ah khan an an tleih. Mah kong cu Reuters le AFP zong nih thanh in, Reporters Without Borders le International Human Rights hna nih mMyanmar cozah sualphawt in, chuah dingin an ti pin ah “Press zalawnnak” a hramhram in na tlaih tiin Myanmar cozah cu an puh.\nA cunglei kong he pehtlaiin Nay Myo Lin nih cun March 27 ah khan Arakan Army (AA) hruaitu cu ton biaruahnak a ngeihpi i, atu lio cozah ralkap he an i kahnak kongah remnak a um khawhnak dingah tiin, mipi nih ngaihven zawng (public interest) ka tuahmi asi tiin a chim ve. Nay Myo Lin hi Court nih na palh ko tiin sual an phawt ahcun a tlawmbik kum 3 tiang thong a tla kho.\nKan theih bantukin Myanmar cozah nih March 23, 2020 ah khan AA ralhrang hna cu ralhrang (terrorist group) ah thanhnak a rak tuah cang. Nay Myo Lin nupi Zarni Mann nih cun a pasal Laptop zong an tleihpiak ti chim in, Zarni Mann hi The Irrawaddy, thawngthanhnak ah a ttuan mi si i, Mandalay hrambunh ah chuah mi asi. A pasal Nay Myo Lin zong hi hmun ah a ttuan ve mi a si.\nNicholas Bequein, Amnesty International hruaitu nih a chim mi cu, “Myanmar cozah nih hin Nay Myo Lin hi an chuah awk asi tiah a chim ve. Myanmar cozah nih hin kum 2018 ah khan Reuters journalists 2 cu, Rohingya muslim thahnak (massacre) le buainak kongah a hmun ah hlathlainak atu mi hna pahnih cu an rak tlaih hna caah vawleipi tiang nih fak piin sual an rak phawt bal cang. A hnu ah President nih a ngaihthiam hna ruangah thongin chuah an rak si. Reporters Without Borders nih an langhter ning ahcun, Myanmar ram cu Freedom of Press ah vawleicung ah ranked 138/180 nak asi tiin an phuan.\nKan Pale Pahnih Chimh An Ngaih Lo Ruangah Thongthlak Le Phaisa Cawiter Tiang An I Huah Lai Hih!


TRUMP nih a tei tthan ko lai tiah lung awttawm in a ummi vialte caah ruahchanhnak a dih – The Cherry Par\nTRUMP nih a tei tthan ko lai tiah lung awttawm in a ummi vialte caah ruahchanhnak a dih\nUS Congress meeting zoh in khua ka dei. Joe Bidden le Harris cu Jan 20th in an rian awt dingin Congress nih an fehter cang. TRUMP nih a tei tthan ko lai tiah lung awttawm in a ummi vialte caah ruahchanhnak a dih. Trump cu Pathian nih a umpi i teinak a hmu hrim lai tiah langhnak/prophecy a phuangtu vialte an palh a fiang. Trump nih a tei hrim lai tiah mang mangh thiam an mang a dik lo.\nLaimi hawile hna, US election nih zeidah a kan cawnpiak? Bible ah Nal prophet tampi an chuak lai a ti. Atu kan chan ah Biaphuan le langhnak a hmutu tampi hi nal an si kho. Cucaah, Thoro bantuk in nunnem le rul bantuk in fim a herh lio caan ah kan um. Thawngpang/news hi kan theih duhmi lawng kan Kawl i kan rel ahcun, a dikmi hmuh/theih hi har cang. Theih kan duhmi News kawl le rel nakin, a dikmi “news /facts” Kawl le rel a ttha deuh.\nLaimi tampi cu, a dikmi thawng kawl le rel nakin, theih duhmi Thawng/news te lawng rel le zumh kan itimh deuhmi ka lawhter ngai.\nA bik in Prophecy a zumtuk mi Live thlah le biachim le, Phaisa duh ah fake news a vahpitu hna nih Laimi careltu thinlung le zumhnak nan pialter ngai in ka hmuh. Social media chan kan phan tikah, midang caah “misleading” pialtertu kan si lonak ding hi pakhat cio nih ttuanvo kan ngei. Minung khuakhan le Pathian khuakhan aa khat lo caah, Pathian nih a thim tiah kan ruahmi Trump a sungh hi Pathian khuakhan a si kho ko. Tuzan ah Congress nih an fehter cangmi US Next President hi Pathian khuakhan a si kho ve ko. Cucaah, kan tanhmi pakhat ah ihruhpi nakin Pathian duhnak theih izuam hi a ttha deuh.\nTrump cu President a sinak 13 lawng a tang cang. US phunghrampi ah President a ttuan liomi ngolter khawhnak “25 Amendment” a um I, cu hmang cun, a caan ni 13 a tangmi hmanh hi pehter ti lo ding in, a vice President Mike Pence tu hi ttuanter ding in, an ceih ngai tiah bia a chuak. Nain an ihrocerhnak sawhsawh a si kho. Thaizing lei ah zeidah a lawhte hnga. Credit: Zasang Cinzah\n← Hnangam Deuh Si Cang\nKeimah duhning le ruahnak ka van chim ve ahcun, US ram tuanbia ah a um bel lomi →


Lai hlasa cheukhat a sponsor lengmangtu Kuhchah khuami Lian Za Thang (Khupchon) nih a tuahmi ngakṭah hla rak ngai ve a tuahnak a ruang zong a langhter chih-VIDEO – Chin World News Evening\nSeptember 6, 2020 Salai Van Chin News\nTukum 2020 June chungah Halkha khualipi ah Thang Zang khuami pa Ngun Dawt cu fak tukin velh a rak tong. Cu lioah, mi tampi nih bawmhnak rak peek cio a si. Bawmhnak 400,000MMk a rak pee ve mi Norway ummi Lian Za Thang nih ngakṭah hla a phuahmi cu ngaih khawh a si cang.\nNgakṭah hla a chuahnak kong he pehtlai in amah Lian Za Thang Khupchon nih hitihin a chim,“Ngakțah hla ka chuah le ka phuahnak suallam hi Ngakțah Kan Dir Pi caah a si. Ngahțah buangro Runrep ngei lo in le cawmtu țha ngei lomi hna cungah dawtnak, zaangfahnak, zawnruahnak, upat le țih zahnak hna hi Ngakțah sin ah kan ngeih ding hrimhrim zong a si caah Even le pastor nih hin putpit cung le cawnpiak nak kip ah voi khat tel hi an kan cawnpiak lo ruang hawi hna ah hin a si kho men ti hi ka ruat, serhsat nak chung hin Ngakțah nih luatnak kan hmuh khawh nak hnga zaangfah nawl kan duh hna caah hi hla hi ka phuah.\nVulei pi zongnih thlanglamh nak an cohlan lo pin ah Biaknak lei zong nih biatak te in thlang lamhnak hi a țha loh tiah kan dir pi ding a si tiah hi hla hi ka phuah mi a si. Ngakțah buangro na dawt cu nangmah le nangmah na dawt a si i Pathian zong nih a kan dawt ve. Cu ve bantuk in Ngakțah buangro na zomhtaih hna ah cun, nangmah le nangmah na dawt lo a si i, Pathian zong na cung ah a lawm ve lo.\nNgaitu zohtu thinlung ah phuahduh nak a chan le ruang nan rak i fiang cio lai ti zong ka ruahchan. Bawipa Pathian nih hohmah thleidan nak ngei lo in Kalvary Vailam cungah kamh dih mi kan si.. Bawipa Pathian nih hi hla ngaitu zohtu nan dih lak sin ah damnak thluachuah in pa ko hna seh” tiah Chin World News Evaning sinah a chim.\nHlaphuahtu Lian Za Thang (Khupchon) konglam tawi;\nKan Laimi chungin a awṭha ko nain le hlasak a duh tuk ve ko nain, Studio luhnak a ngei lomi tibantuk pawl hna cu sponsored a tuah (bawmhnak a peek) hna. A tanglei ah a rianṭuannak a page le group zong kan chiahchih i pehtlaih khawh zong a si. Amah nih sponsored a tuahmi Pathian thangṭhatnak hla zong a tanglei ah amah Youtube Channel le Facebook page kan chiahmi ah ngaih khawh a si lai. Hihi amah konglam tlawmpal kan von langhter khawhmi cu a si.\nAtanglei ah a Facebook page le Youtube Channel kan chiah i Follow & Like, Subsrcibe in thazaang pee cio hna usih. Midang caah a nun siangmi le kan Lai hlasakthiam cheukhat a cawi sangtu hna a si.\nNgakttha hla a phuahmi-Hihi rak hmehpiak\nR.I.P. lung a fak ko mu Lainu Bawi Za Len a hawinu China i rianṭuan an kalnak ah an nunnak a liam


Miphun Cawi Sangtu CNLD Party Lungput Hi Party Dang Hna Zawng Nih I Cawn Ve Hna Sehlaw Ttha Tuk Lai. – Chintanbo\nFebruary 7, 2021 admin CHINNEWS 0\nAmos Thang Chin: Kan bia tawi ko seh law. Ralkap uk cu vawlei pi zong nih a pom kho tilomi asi i, Chin zong nih kan fih tuk mi asi ve. Ralkap nih Aanaa lak in cozah thar an ser cuahmah lio asi. Ralkap nih an i tinhmi cu vawlei pi (UN) hmuhnak ah Ralkap cozah ti siloin miphun cawh le party phuntling in sermi cozah kan si ko tihi an i tinhmi cu asi ko.\nCucaahcun Ralkap nih Tlangcung miphun party pawl hi an mah lei i fonh dingah a phunphun in an leem lio hna asi.\nRakhine party (ANP) le Mon Party (MUP) nih Ralkap sawmnak cu an cohlang cang i, Ralkap cozah Union level lutlai i tal dingin hnatlaknak an ngei cang. Miphun party dang pawl zong ralkap sawmnak cu an i ruat lio asi.\nCNLD party zong an sawm lengmang hna nain CNLD nih ralkap sawmnak cu duh loin an el hna ti thawng kan theih caah kan ilawm tuk. Chin miphun minthat tertu an si. Yangon kan hoi le MON pawl cu an hmai a bi ko cang.\nAtu lio cu kan Chinram ah lungrual tein ralkap doh caan asi cang.\nParty mit in i zoh ding kan si ti lo. Chin mipi nih Ralkap uknak kan doh caan a phan cang. Ralkap dohnak ah hin kan lung i rual viar seh. Kan ram aa thleng zau ko lai. Lungdong lo tein tan la cio hna usih. …\nNLD Hruaitu Hna Nih I Hruk Lo Ding Le Tuah Lo Ding Ding Thil Mipi Sinah A Puan Cang.


CCN Caah Nihin Ka Saduhthah – Chin Community in Norway\nOctober 31, 2010 vanthang 0 Comments\nBY VAN THANG (Stavanger)\nJuly 27, 2004 ni ah rak dirhmi Chin Community in Norway ( CCN ) cu kum ruk a tling ve cang. CCN cu nunnak a ngeimi minung pakhat si sehlaw hgakchia te a si ko hnga. Cun CCN lawng kha hngakchiate a si rih lawng si loin CCN chungtel a simi kan Miphun hna zong hi Norway ram ah khua kan sak naak cu kum 8 ceo a si rih tik ah Norway ram thil sining kan theihhngalhnak, kan cawlcanghnak, norsk hna he kan I cawhpaihnak cu a no ngaingai rih ko tiin chim khawh le phai khawh a si ko hnga.\nA cunglei biatlang bantuk in CCN le a chungtel hna cu hngakchiate hmenh si ko rih u si law lung I fim in kan sining tete hun ruah nolh tik ah kan kumkhua rup loin kan upa ve ko ti kha a langhnak tete an um len ve ko tik ah lawmh awk ngaingai a si. Biaknaklei ah kan sining, siang cacawnnak lei ah kan sining, pawcawmnak ah rian kan ttuanning, inn le lo le chawva lei ah kan sining, norsk hna he kan I hawikomh / kan I cawhpaih ning tbk, tete hun cuanh nolh tik ah kan I za ngaingai ve ko hna, zah pi awk kan si hna lo tiin biahram domh ka duh.\nNihin le a tu lio kan sining ah I lungsak tuk rih lo in hmailei ah zeitluk indah kan hram a feh chinchin khawh lai ti kha ruah awk ttha ngaingai a si. Zei bantuk thil le zei bantuk rian / tuahsernak hna nih dah Norway ram chung khuasa kan Miphun a zaang a tthawnter lai ti kha a tanglei bang in hun langhter ka duh ko.\nKan I khahlonak tete nih kan zaang zor ter hlah seh ; Norway ram chung ah khua a sa mi, Burma ram Chin State in a rami kan zapi in Miphun ah phunkhat te kan si ko hna, nain khat le khat kan I khahlonak tete an um len. Kan I khahlonak hna cu a bik in kan holh le biaknak lei ah kan zumhning ruang ah kan umnak Bu ai khahlo hna hi an si.Hi kan I khahlonak tete nih hika ram kan miphun cu kan zaar a kan zorter sual lai ti kha ka phaang ngaingai tawn.\nKan miphun nih kan i ngeih ciomi kan holh tete kong ah keimah pumpak hmuhtonning ahcun hlat piin an i dannak an um lo. Tahchunhnak ah kei hi Halka holh a hmangmi ka si i Falam holh, Khualsim holh, Mizo holh, Tedim holh, Zophei lei holh hna cu ka hna nih a theih ngaingai hna tik ah an i dannak naak in an i khahnak zawn a tam deuh in ka hmuh. Tonzang kan um ka ah an holh cu thiam khawh dawh in ka rak i ruat lo, nain thlaruk ahcun ka duhmi ka chim khawh dih, Falam holh le mizo holh zong an si ve. Khat le khat kan holh kan i thiam piaklonak a ruang, mah pengtlang lawng ttanhnak lungput kan ngeihnak an ruang hna cu kan Kawl ram uknak a chiat tuk ruang ah le uktu hna nih an kan danh ruang ah a si ti kha hun ruat nolh hna hmenh u si law a kan hlattertu cu a kan naihtertu thil ah an hung cang tthan ko lai.\nKan dirh ciomi Bu le Phu hna nih kan naihter chin seh; Kan Chin ram cu zapi theihcia bang mi phundang hna nih 1896 kum in an kan uk I nihin tiang, hmailei kumzeizat chung ko khi dek an hei kan uk rih te lai ti cu Pathian ceo nih a hngalhmi a si. A tu bantuk in an kan uk khawhnak ding ah uktu hna nih an hmanmi hriamnam ttha bikk cu duhdanhnak a si. An kan danh, an kan tthen tik ah kan miphun chung ah mah pengtlang lawng ttanhnak lungput, mah bu lawng ttanhnak lungput an hung i sem. Nihin ah kan miphun cu vawlei cung ram tampi ah kan zaam hna i kan dup hna tik ah kan umnak hmun le khua cio ah Krifa bu a phunphun, pengtlang hoih in phu le bu a phunphun in kan dirh cio hna. Norway ram zong ah pengtlang hoih in dirhmi bu tete le krihfa bu tete kan i ngeih khawh hna, hihi thil ttha tuk a si i a dirh khotu pengtlang hna le khua hna cung cio zong ah lawmh awk ngaingai a si ko. A tu bantuk in kan i ngeihmi kan phu / bu tete le khrihfa bu tete hna nih a bikk in kan i timhmi rian cu ”aa khat ko mi ah kan i dang tiin aa semmi ruahnak kha doh ding ” khi si kho seh law kan miphun te cu a dam lai i a zaang a ttha ko hnga. Kan miphun i kan zaang ttha bikk cu rualremnak a si, kan zaang a tthatlo ahcun kan ral kan tei kho hna lai lo i kan ral hna nih a dolh in an kan dolh te lai. Kan dirh ciomi kan bu tete nih hin nihin le a tu naak in faak deuh in NCCF le CCN ah kan zaang hun kan funtom kho hram ko seh ti hi CCN caah ka saduhthah lian bik cu a si. Hihi NCCF ca zong ah a si ve ko.\nI dorh hlah u si ; Thingram a hual bal mi le lo a thlo bal mi kan si cio ko hna i thingkung / cinthlakkung kong cu kan hngalh cio ko hna lai. Thing, ram le hnah hna cu khat le khat san deuh an I tim hna I a sang deuhmi poh nih a niam deuhmi poh kha an dorh tik hna ah dorhmi kung hna cu duhsah tein an maal I an lo / an thi tawn theo. Cuticun kung khat le kung khat, hnah khat le hnah khat an i dorhlonak hnga zohkhenhtu / cingthlatu nih ttha te le felfai tein cinthlakmi kung vialte ruang tein an tthan khawh ding ah tthial a herhmi kung cu tthial a si tawn, a nge hleuh a herhmi kha hleuh a si tawn, pheh piak a herhmi kha pheh a si tawn, non a herh deuhmi cu a dang naak in a hlei in non toih a si tawn. Cu ve bantuk cun kan ngeihmi / dirmi bu tete a zohkhentu cu kan zapi hi kan si ko hna caah bu khat le bu khat an i dorh lo i ruangte le remte in anmah le an ttuan hnga rian cio kha an ttuan khawh cio naak hnga remh a herhmi kha remh hna u sih, tthinh a herhmi kha tthinh hna u si law cuticun a dawh ngaingaimi dum / lo pakhat bantuk kan si ko hna lai. Kan i ngeihmi krihfa bu hna siseh vawlei lei bu si hna seh kan ca.ah a herh i a ttha mi an si tiah zumh in dirhmi bu an si cio ca.ah khat le khat an i dorhlo i an thihlohlo naak hnga i zuam cio hna u sih.\nPrevious Previous post: Sandnes Chinmi Hna Sin ah Lunglawmhnak\nNext Next post: NMIO: Seminar Sawmnak